মার্কিন অভিনেত্রী অ্যাঞ্জেলিনা জোলি সর্বপ্রথম কোন মার্কিন চলচ্চিত্রে অভিনয় করেছিলেন ?
অ্যাঞ্জেলিনা জোলি
১৯৮২ সালে "লুকিন’ টু গেট আউট" চলচ্চিত্রে বাবা জন ভইটের সাথে একটি শিশু চরিত্রে অভিনয়ের মধ্য দিয়ে চলচ্চিত্র জগতে জোলির আবির্ভাব হয়। তবে পেশাদার চলচ্চিত্র অভিনেত্রী হিসেবে তাঁর অভিষেক ঘটে স্বল্প বাজেটের ছবি "সাইবর্গ ২" (১৯৯৩)-এ অভিনয়ের মাধ্যমে। তাঁর অভিনীত প্রথম বড় মাপের ছবি "হ্যাকারস" (১৯৯৫)। এ ছবিতে তিনি নামভূমিকায় অভিনয় করেন। পরবর্তীতে তাঁকে "জর্জ ওয়ালেস" (১৯৯৭) ও "জিয়া" (১৯৯৮)-এর মতো সমালোচক-নন্দিত চলচ্চিত্রে অভিনয় করতে দেখা যায়। নাট্য চলচ্চিত্র "গার্ল, ইন্টারাপ্টেড" (১৯৯৯)-এ অনবদ্য অভিনয়ের জন্য তিনি সেরা পার্শ্ব অভিনেত্রী বিভাগে একাডেমি পুরস্কার লাভ করেন। ভিডিও গেম নায়িকা লারা ক্রফ্‌ট চরিত্র নিয়ে "" (২০০১) চলচ্চিত্রে অভিনয় তাঁর তারকাখ্যাতি আরও বাড়িয়ে দেয়। মূলত এরপর থেকেই জোলি হলিউডের অন্যতম ও সর্বোচ্চ পারিশ্রমিক-প্রাপ্ত একজন অভিনেত্রী হিসেবে বিবেচিত হয়ে আসছেন। তাঁর চলচ্চিত্র-জীবনের সর্বোচ্চ ব্যবসায়িক সাফল্য যে দুটি চলচ্চিত্র থেকে এসেছে সেগুলো হলো অ্যাকশন-কমেডিধর্মী "মি. এন্ড মিসেস. স্মিথ" (২০০৫) এবং অ্যানিমেশন চলচ্চিত্র "কুং ফু পান্ডা" (২০০৮)।
আনুক এমে
এমে শৈশব থেকে নিয়মিত শিক্ষার পাশাপাশি অভিনয় ও নৃত্য বিষয়ে পড়াশুনা করেছেন। তার অভিনীত চলচ্চিত্রগুলোর মধ্যে রয়েছে ফেদেরিকো ফেল্লিনি পরিচালিত "লা দোলচে ভিতা" (১৯৬০), যার মাধ্যমে তিনি চলচ্চিত্র শিল্পে "উদীয়মান তারকা" হিসেবে আবির্ভূত হন। তিনি পরবর্তীতে ফেল্লিনির "অত্তো এ মেজ্জো" (১৯৬৩), জাক দেমি পরিচালিত "ললা" (১৯৬১), জর্জ কিউকার পরিচালিত "জাস্টিন" (১৯৬৯), বেরনার্দো বেরতোলুচ্চি পরিচালিত "লা ত্রাজেদিয়া দি উন উমো রিদিকোলো" (১৯৮১) এবং রবার্ট আল্টম্যান পরিচালিত "প্রেট-এ-পোর্টার" (১৯৯৪) চলচ্চিত্রে অভিনয় করেন। ১৯৬৬ সালে "আঁ উম এ উন ফ্যম" চলচ্চিত্রে অভিনয়ের স্বীকৃতি হিসেবে তিনি শ্রেষ্ঠ নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার এবং শ্রেষ্ঠ অভিনেত্রী বিভাগে বাফটা পুরস্কার জয় করেন এবং শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।
অ্যাঞ্জেলিনা জোলি
অ্যাঞ্জেলিনা জোলি (; জন্ম: অ্যাঞ্জেলিনা জোলি ভইট; ৪ জুন ১৯৭৫) একজন মার্কিন অভিনেত্রী, চলচ্চিত্র নির্মাতা ও মানবহিতৌষী। তিনি তিনবার গোল্ডেন গ্লোব পুরস্কার, দুইবার স্ক্রিন অ্যাক্টরস গিল্ড পুরস্কার এবং একবার একাডেমি পুরস্কার লাভ করেছেন। চলচ্চিত্র জগতের বাইরে ২০০১ সালে তিনি জাতিসংঘের শরণার্থী সংস্থার শুভেচ্ছাদূত মনোনীত হয়েছেন। বিশ্বব্যাপী মানবতার প্রচার, এবং বিশেষ করে শরণার্থীদের নিয়ে কাজ করার জন্য জোলি বিশেষভাবে সমাদৃত। একাধিকবার তিনি ‘বিশ্বের সেরা সুন্দরী’ নির্বাচিত হয়েছেন। রূপালী পর্দার অন্তরালে তাঁর ব্যক্তিগত জীবন প্রায় সময়ই গণমাধ্যমে ব্যাপক প্রচার লাভ করেছে।
জেনিফার লোপেজ
জেনিফার লিন লোপেজ একজন আমেরিকান অভিনেত্রী, সংগীত শিল্পী, বিনোদন তারকা, ব্যবসায়িক উদ্যোক্তা ও প্রযোজক। তিনি ১৯৮৬ সালে "মাই লিটল গার্ল" নামক ছবির ছোট্ট একটি চরিত্রের মাধ্যমে বিনোদন জগতে প্রবেশ করেন, যদিও তার অভিভাবকের মতে চরিত্রটি হিসপানিক হিসেবে অবাস্তব ছিল। ১৯৯১ সালে "In Living Color" নামক অনুষ্ঠানে নাচের মাধ্যমে তিনি বিনোদন জগতে নিয়মিত হন। ১৯৯৭ সালে "সেলেনা" নামক চলচিত্রে কেন্দ্রীয় চরিত্রে অভিনয়ের মাধ্যমে তিনি মূল ভুমিকায় অবতির্ন হন। তার পরের বছর "Out of Sight" চলচিত্রে অভিনয় করে লোপেজ লাতিন আমেরিকার প্রথম অভিনেত্রি হিসেবে দশ লক্ষ ডলার পারিশ্রমিক পান। ১৯৯৯ সালে তার প্রথম গানের অ্যালবাম "On the 6" বের হবার পর তিনি অভিনয় জীবন থেকে সংগীত জগতে সার্থকভাবে পদার্পন করেন।
বেন স্টিলার
স্টিলার তাঁর পিতা-মাতার সাথে “হেভিওয়েইট” (১৯৯৫) চলচ্চিত্রের সাথে যুক্ত হন যেখানে তিনি দুইটি ভূমিকায় অভিনয় করেন এবং এরপর ‘অ্যাডাম স্যান্ডলারের’ “হ্যাপি গিলমোর”(১৯৯৬) চলচ্চিত্রে একটি অস্বীকৃত ভূমিকায় অভিনয় করেন। এরপর তিনি “ইফ লুসি ফেল” এবং “ফ্লার্টিং উইথ ডিজাস্টার” চলচ্চিত্রে মূল ভূমিকায় অভিনয় করেন। পরিচালক হিসাবে পরের কাজ ছিল “দ্য ক্যাবল গাই” যাতে প্রধান চরিত্রে অভিনয় করেছেন ‘জিম ক্যারি’। স্টিলার আবারও জমজ হিসাবে তাঁর নিজের ছবিতে অভিনয় করেন, ছবিটি মিশ্র প্রতিক্রিয়া পেয়েছিল। চলচ্চিত্রটি আলোচিত হয় তখন পর্যন্ত কোন অভিনেতাকে সর্বোচ্চ বেতন দেয়ার জন্য, ছবিটিতে অভিনয়ের জন্য ক্যারি ২০ মিলিয়ন মার্কিন ডলার নিয়েছিলেন। ছবিটি পরবর্তিতে স্টিলারকে “ফ্র্যাট প্যাক” এর সদস্য ‘জ্যাক ব্ল্যাক’ এবং ‘ওয়েন উইলসন’ এর সাথে যোগাযোগ করতে সাহায্য করেছিল।
অ্যাঞ্জেলিনা জোলি
চলচ্চিত্র পরিচালক হিসেবে জোলির অভিষেক ঘটে ২০০৭ সালে, তথ্যচিত্র "আ প্লেস ইন টাইম" পরিচালনার মাধ্যমে। মাত্র এক সপ্তাহে পৃথিবীর ২৭টি ভিন্ন স্থানে চলচ্চিত্রটির চিত্রধারণের কাজ করা হয়। ট্রাইবেকা চলচ্চিত্র উৎসবে ছবিটি প্রদর্শিত হয়, এবং ন্যাশনাল এডুকেশন অ্যাসোসিয়েশনের মাধ্যমে মূলত হাই স্কুলগুলোতে ছবিটি বিতরণ করার ব্যবস্থা করা হয়। ঐ বছরই জোলি পরিচালক মাইকেল উইন্টারবটমের নাট্যচলচ্চিত্র "আ মাইটি হার্ট" (২০০৭)-এ মারিয়ান পার্ল চরিত্রে অভিনয় করেন। এ ছবির কাহিনী আবর্তিত হয়েছে পাকিস্তানে কর্মরত "ওয়াল স্ট্রিট জার্নাল"-এর সাংবাদিক ড্যানিয়েল পার্লের অপহরণ ও হত্যাকে ঘিরে। "আ মাইটি হার্ট" হচ্ছে ড্যানিয়েল পার্লের স্ত্রী মারিয়ান পার্লের লেখা একটি স্মৃতিকথামূলক বই। চলচ্চিত্রটি প্রথম মুক্তি পায় কান চলচ্চিত্র উৎসবে। এখানে জোলির অভিনয়কে "দ্য হলিউড রিপোর্টার" ‘ভারসাম্যপূর্ণ ও গতিশীল’, এবং চরিত্রচিত্রণকে ‘জটিল চরিত্রটিকে শ্রদ্ধার ও কোমলতার সাথে আঁকড়ে ধরা’ হিসেবে বর্ণনা করে। এই চলচ্চিত্রটি তাঁকে তাঁর চতুর্থ গোল্ডেন গ্লোব ও তৃতীয় স্ক্রিন অ্যাক্টরস গিল্ড পুরস্কারের মনোনয়ন এনে দেয়। এছাড়া একই বছরে জোলি মোশন ক্যাপচার কৌশলে চিত্রিত মহাকাব্যিক চলচ্চিত্র "বেউল্‌ফ"-এ গ্রেন্ডালের মায়ের ভূমিকায় অভিনয় করেন।
ডলি আনোয়ার
ডলি আনোয়ার ১৯৭৯ সালে মসিহউদ্দিন শাকের ও শেখ নিয়ামত আলী পরিচালিত সূর্য দীঘল বাড়ী চলচ্চিত্রে জয়গুন চরিত্রে অভিনয় করেন। এতে আরও অভিনয় করে রওশন জামিল, আনোয়ার হোসেন প্রমুখ। এ চলচ্চিত্রে অভিনয়ের মাধ্যমে তিনি সেরা অভিনেত্রী বিভাগে জাতীয় চলচ্চিত্র পুরস্কার অর্জন করেন।
চলচ্চিত্রের ইতিহাস
আরও একটি কারণ চলচ্চিত্রশিল্পের আমেরিকার পশ্চিম উপকূলে স্থান-পরিবর্তনের ঘটনা ত্বরান্বিত করেছিল। এডিসন কোম্পানির একচেটিয়া ব্যবসা আর পেটেন্ট সংক্রান্ত দাবিদাওয়া নিয়ে নির্মাতারা বিরক্ত ছিলেন। সেলিগ ১৯০৯ সালে দক্ষিণ ক্যালিফোর্নিয়া চলে আসেন। পশ্চিমের তীব্র সূর্যালোক আর সংশ্লিষ্ট দৃশ্যাবলীর সাহায্যে ওয়েস্টার্ন ঘরানার ছবি তৈরী হয় এবং যা পরবর্তীকালে আমেরিকার প্রধান জনপ্রিয় ফিল্ম জঁর হয়ে ওঠে, ব্রঙ্কো বিলি এন্ডারসন আর টম মিক্স হয়ে ওঠেন প্রথম যুগের কাউবয়-তারকা। সেলিগ স্থানীয় চিড়িয়াখানার সাহায্য নিয়ে বন্য জন্তু সহযোগে দুঃসাহসিক অ্যাডভেঞ্চারমূলক ছবি তোলেন, এই কাজে তিনিই পথিকৃৎ বলা চলে। কেলম কোম্পানি আসল পটভূমিকায় ছবি বানাতে পছন্দ করতেন এবং তারজন্য আমেরিকার বাইরেও শুটিং করতে পিছপা হতেন না। কেলম কোম্পানিই প্রথম তাদের ওয়েস্টার্ন ছবিতে একজন মহিলাকে (রুথ রোল্যান্ড, ১৯১২ সালে) অ্যাকশন ষ্টার হিসেবে নিয়োগ করেন।
ইন ওল্ড অ্যারিজোনা
ইন ওল্ড অ্যারিজোনা ( হল ১৯২৮ সালের কোডিং-পূর্ববর্তী মার্কিন পশ্চিমা ধাঁচের চলচ্চিত্র। এটি পরিচালনা করেছেন আরভিং কামিংস। ও. হেনরির "দ্য ক্যাবালারোস ওয়ে" গল্পের সিস্কো কিড চরিত্র হতে অনুপ্রাণিত হয়ে নির্মিত। এতে সিস্কো কিড চরিত্রে অভিনয় করেন ওয়ার্নার ব্যাক্সটার। চলচ্চিত্রটি হলিউডের প্রধানতম উদ্ভাবন ছিল। এটি প্রথম পশ্চিমা ধাঁচের চলচ্চিত্র, যাতে শব্দের প্রযুক্তি ব্যবহার করা হয় এবং এটি প্রথম সবাক চলচ্চিত্র যা হলিউডের বাইরে চিত্রায়িত হয়। এটি উটাহের ব্রাইস ক্যানিয়ন ন্যাশনাল পার্ক ও জিয়ন ন্যাশনাল পার্কে এবং ক্যালিফোর্নিয়ার মিশন সান জুয়ান ক্যাপিস্ট্রানো ও মোজাভে মরুভূমিতে চিত্রায়িত হয়।
অ্যাঞ্জেলিনা জোলি
১৯৯৮ সালে তিনি এইচবিও প্রযোজিত চলচ্চিত্র "জিয়া"-তে নাম ভূমিকায় অভিনয় করেন, এবং এখানে তিনি সুপারমডেল জিয়া কারাঞ্জি’র ভূমিকায় অভিনয় করেন। ছবিটির মুখ্য বিষয়গুলো ছিলো যৌনতা, মাদক, আবেগ, এবং মাদকাসক্তির কারণে কারাঞ্জির শারীরিক ও পেশাগত জীবনের ক্রম অধঃপতন; অবশেষে সবকিছু থেকে তাঁর হাল ছেড়ে দেওয়া ও এইডসে আক্রান্ত হয়ে মৃত্যুবরণ। "জিয়া"-তে তাঁর অভিনয় সম্পর্কে চলচ্চিত্র সমালোচক ভেনেসা ভেন্সি বলেন, “অ্যাঞ্জেলিনা জোলি জিয়া চরিত্রে অভিনয় করে ভালো পরিচিতি লাভ করেছেন, এবং এটা কেন, তা আমরা সহজেই উপলব্ধি করতে পারি। জোলি তাঁর চরিত্রাভিনয়ে ছিলেন বিপ্লবী—তাঁর অংশগুলো তিনি চিত্রিত করেছেন একধরণের দৃঢ়তা, আকর্ষণীয়তা, এবং বেপরোয়াত্বের সাথে— এই চলচ্চিত্রে তাঁর ভূমিকাটি খুব সম্ভবত এখন পর্যন্ত সবচেয়ে অপ্রতিরোধ্য অভিনয়।” চলচ্চিত্রটির জন্য পরবর্তী বছরে জোলি গোল্ডেন গ্লোব পুরস্কার লাভ করেন, এবং এমি পুরস্কারের জন্য মনোনীত হন। সেই সাথে তিনি তাঁর প্রথম স্ক্রিন অ্যাক্টরস গিল্ড পুরস্কারটিও লাভ করেন। লি স্ট্যাসবার্গের মেথড অ্যাক্টিং দ্বারা জোলি প্রভাবিত হয়েছিলেন। তাই তাঁর প্রথম দিকের ছবিগুলোতে কাজ করার সময় তিনি ছবির চরিত্রটির মতো জীবনযাপন করতেন। আর এধরণের চেষ্টা চলচ্চিত্র জগতে তাঁর খ্যাতিবৃদ্ধি করে। "জিয়া"তে অভিনয়ের সময় জোলি তাঁর স্বামী জনি লি মিলারকে বলেছিলেন যে, তিনি তাঁকে ফোন করতে পারবেন না। তাঁর ভাষায়, “আমি তাঁকে বলতাম: ‘আমি নিঃসঙ্গ, আমি মারা যাচ্ছি, আমি সমকামী; তোমার সাথে আমার সামনের কয়েক সপ্তাহ দেখা হবে না।’”
হিলারি সোয়াঙ্ক
সোয়াঙ্ক ১৯৯২ সালে হাস্যরসাত্মক ভীতিপ্রদ "বাফি দ্য ভ্যাম্পায়ার স্লেয়ার" চলচ্চিত্র দিয়ে হলিউডে পদার্পণ করেন। এতে তিনি একটি ছোট চরিত্রে অভিনয় করেন। পরে তিনি ডিরেক্ট-টু-ভিডিও নাট্যধর্মী "কোয়ায়েট ডেজ ইন হলিউড" ছবিতে চ্যাড লোয়ের সাথে অভিনয় করেন। লোকে তিনি পরবর্তীকালে বিয়ে করেন। তার প্রথম মুখ্য চরিত্র ভূমিকা ছিল "দ্য কারাতে কিড" চলচ্চিত্র ধারাবাহিকের চতুর্থ কিস্তি "দ্য নেক্সট কারাতে কিড" (১৯৯৪)। এতে তিনি তার জিমন্যাস্টিকস শিক্ষা কাজে লাগান এবং প্যাট মোরিটার সাথে জুটি বাঁধেন। ১৯৯৪ সালে তিনি নাট্যধর্মী "ক্রাইজ আনহার্ড: দ্য ডোনা ইয়াকলিচ স্টোরি" ছবিতে ডোনা (জ্যাকলিন স্মিথ) কর্তৃক রক্ষা পাওয়া লাঞ্ছিত সৎ-মেয়ে চরিত্রে অভিনয় করেন। ১৯৯৫ সালে তাকে ব্রিটিশ অভিনেতা ব্রুস পেইনের সাথে "কাউন্টারফেইট" ছবিতে দেখা যায়। পরের বছর তিনি টেলিভিশন চলচ্চিত্র "টেরর ইন দ্য ফ্যামিলি"-এ একজন মানসিক পীড়াগ্রস্থ কিশোরী চরিত্রে অভিনয় করেন। ১৯৯৭ সালের সেপ্টেম্বর মাসে সোয়াঙ্ক "বেভারলি হিলস, ৯০২১০" ধারাবাহিকে কার্লি রেনল্ডস নামে একজন একক মা চরিত্রে অভিনয় করেন। শুরুতে তার চরিত্রটি দুই বছর ব্যাপী চলবে একরম বলা হলেও পরে দেখা যায় ১৯৯৮ সালের জানুয়ারিতে ১৬টি পর্বের পর তার চরিত্রটি শেষ হয়ে আসে। সোয়াঙ্ক পরবর্তীকালে বলেন তিনি এই ধারাবাহিক থেকে বাদ পড়ার পর হতাশ হয়ে পড়েছিলেন এই ভেবে যে তিনি ৯০২১০-এর কাজের জন্য যোগ্য নন, তিনি কোন কিছুর জন্যই যোগ্য নন।
রানে জেলওয়েগার
চলচ্চিত্রে জেলওয়েগারের প্রথম প্রধান চরিত্রে কাজ ছিল ভীতিপ্রদ ধারাবাহিক "টেক্সাস চেইনশ ম্যাসাকার: দ্য নেক্সট জেনারেশন" (১৯৯৪)। পরের বছর "এম্পায়ার রেকর্ডস" (১৯৯৫) চলচ্চিত্রে অভিনয় করে তিনি সমাদৃত হন। তিনি পরবর্তীতে ক্রীড়া নাট্যধর্মী "জেরি ম্যাগুইয়ার" (১৯৯৬) চলচ্চিত্র দিয়ে সকলের দৃষ্টি কাড়েন এবং হাস্যরসাত্মক "নার্স বেটি" (২০০০) চলচ্চিত্রে অভিনয় করে তার প্রথম শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার লাভ করেন। ২০০১ সালে প্রণয়ধর্মী হাস্যরসাত্মক "ব্রিজেট জোন্স্‌স ডায়েরি" চলচ্চিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কার ও বাফটা পুরস্কারের মনোনয়ন লাভ করনে। ২০০২ সালে সঙ্গীতধর্মী "শিকাগো" চলচ্চিত্রে অভিনয়ের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার জিতেন।
আন্তোনিও বান্দেরাস
১৯৯১ সালে ম্যাডোনা বান্দেরাসকে হলিউডে পরিচয় করিয়ে দেয়। পরের বছর, তখনও ইংরেজি ভাষা খুব বেশি বলতে না পারলেও, তিনি মার্কিন চলচ্চিত্রে অভিনয় শুরু করেন। বান্দেরাসের প্রথম মার্কিন নাট্যধর্মী চলচ্চিত্র "দ্য মাম্বো কিং" (১৯৯২) এ একজন সঙ্গীতশিল্পী হিসেবে অভিনয় করেন। তার সমস্ত লাইনগুলো ধীরে ধীরে শেখা সত্ত্বেও সমালোচকগণ এই ছবিতে তার অভিনয়ের প্রশংসা করেন।
লিলি টমলিন
১৯৭৪ সালে রবার্ট আল্টম্যানের "ন্যাশভিল" চলচ্চিত্র দিয়ে তার হলিউডে অভিষেক হয়। এই চলচ্চিত্রে লিনিয়া রিজ চরিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন এবং একাধিক পুরস্কার জয়লাভ করেন। ১৯৭৭ সালে তিনি "দ্য লেট শো" ছবিতে মার্গো স্পার্লিং চরিত্রে অভিনয় করে বার্লিন আন্তর্জাতিক চলচ্চিত্র উৎসব হতে শ্রেষ্ঠ অভিনেত্রীর পুরস্কার লাভ করেন এবং সেরা অভিনেত্রী বিভাগে গোল্ডেন গ্লোব পুরস্কার ও বাফটা পুরস্কারের মনোনয়ন লাভ করেন।
অ্যাঞ্জেলিনা জোলি
১৯৭৬ সালে তার মা-বাবার বিবাহবিচ্ছেদের পর জোলি ও তার ভাই উভয়েই তাদের মায়ের কাছে বেড়ে উঠতে থাকেন। বিচ্ছেদ-পরবর্তী এই প্রতিকূল পরিস্থিতি সামাল দিতে তার মা নিজের অভিনয়ের উচ্চাশা বিসর্জন দেন, এবং সন্তানদের সাথে নিয়ে নিউ ইয়র্কের প্যালিসেডে চলে যান। শৈশব থেকেই জোলি নিয়মিতভাবে ছবি দেখতেন ও ছবি দেখার পর মায়ের কাছে, অভিনয় করার ব্যাপারে তার আগ্রহ প্রকাশ করতেন। কিন্তু তিনি কখনোই তার বাবার কারণে অভিনয়ের প্রতি আকৃষ্ট হননি। জোলির বয়স যখন এগারো, তখন তার পরিবার আবার লস অ্যাঞ্জেলেসে ফিরে আসে। লস অ্যাঞ্জেলেসে এসে এবার তিনি অভিনয় করার সিদ্ধান্ত নেন। এরই সূত্র ধরে তিনি লি স্ট্র্যাসবার্গ থিয়েটার ইন্সটিটিউটে ভর্তি হন। সেখানে তিনি দুই বছর ধরে অভিনয়ের ওপর প্রশিক্ষণ গ্রহণ করেন। এই থিয়েটার ইনস্টিটিউটে থাকাকালীন সময়ে তিনি বেশ কিছু মঞ্চনাটকেও অভিনয় করেন।
জোন অ্যালেন
জোন অ্যালেন (; জন্ম: ২০ আগস্ট ১৯৫৬) হলেন একজন মার্কিন অভিনেত্রী। তিনি মঞ্চ, চলচ্চিত্র ও টেলিভিশন - তিন মাধ্যমেই অভিনয় করে থাকেন। তিনি ১৯৮৮ সালে ব্রডওয়েতে তার প্রথম মঞ্চনাটক "বার্ন দিস"-এ অভিনয় করে মঞ্চনাটকে শ্রেষ্ঠ অভিনেত্রী বিভাগে টনি পুরস্কার লাভ করেন। তিনি তিনবারের একাডেমি পুরস্কার মনোনীত, "নিক্সন" (১৯৯৫) ও "দ্য ক্রুসিবল" (১৯৯৬) চলচ্চিত্রের জন্য শ্রেষ্ঠ পার্শ্ব অভিনেত্রী বিভাগে এবং "দ্য কন্টেন্ডার" (২০০০) চলচ্চিত্রের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।
জায়ন ম্যান্সফিল্ড
জায়ন ম্যান্সফিল্ডের অভিনয় জীবন স্বল্পস্থায়ী হলেও, তিনি বিভিন্ন বক্স অফিসে সাফল্যলাভ করেছিলেন এবং তিনি থিয়েটার ওয়ার্ল্ড অ্যাওয়ার্ড এবং একটি স্বর্ণ গ্লোব জয় করেন। তিনি ১৯৫৫ ও ১৯৫৬ সালের ব্রডওয়ে সংস্করণ ও ১৯৫৭ সালের হলিউড চলচ্চিত্র সংস্করণে কাল্পনিক অভিনেত্রী রিটা মার্লোর ভূমিকায় এবং "উইল সাক্সেস স্পইল রক হান্টার" চলচ্চিত্রে আস্বাদপূর্ণ অভিনয় করেন। তাঁর অভিনীত অন্যান্য বড় চলচ্চিত্রগুলি মধ্যে "দ্যা গার্ল কান'ট হেল্প ইট" (১৯৫৬), "দ্যা ওয়েওয়ার্ড বাস" (১৯৫৭), এবং "টূ হট টু হ্যান্ডেল" (১৯৬০) ইত্যাদি উল্লেখযোগ্য। ১৯৬৩ সালের যৌনপ্রকাশ মূলক চলচ্চিত্র "প্রমিস! প্রমিস!"-এ প্রধানতম মার্কিন অভিনেত্রী হিসেবে তিনিই প্রথম চলচ্চিত্রে উলঙ্গ ভূমিকায় অভিনয় করেন। ম্যান্সফিল্ডের পেশাদারী নামটি তাঁর প্রথম স্বামী, জনসংযোগ পেশাদার পল ম্যান্সফিল্ড এর নাম থেকে এসেছে। ১৯৬৭ সালে, ম্যান্সফিল্ড তাঁর ৩৪ বছর বয়সে একটি কার দুর্ঘটনায় অন্য আরও দুজন সহ নিহত হন।
জুলিয়া রবার্টস
জুলিয়া রবার্টস প্রথম অভিনেত্রী হিসেবে "ভগ" ম্যাগাজিনের প্রচ্ছদে স্থান পান। পিপল ম্যাগাজিন হ্যালি বেরির পাশাপাশি তাঁকে এগারোবার বিশ্বের সেরা ৫০ সুন্দরী দের অন্যতম বলে অভিহিত করেছে। লেডিস হোম জার্নাল তাঁকে যুক্তরাষ্ট্রের ১১তম ক্ষমতাশীল ও প্রভাবশালী নারী হিসেবে আখ্যায়িত করেছে। এক্ষেত্রে কন্ডোলিৎসা রাইস এবং ফার্স্ট লেডি লরা বুশ জুলিয়া রবার্টসেরও পেছনে স্থান পান। রবার্টসের একটি প্রযোজনা প্রতিষ্ঠান রয়েছে, এর নাম রেড ওম ফিল্মস।
জুডি হলিডে
তিনি নাইটক্লাবে কাজের মধ্য দিয়ে তার কর্মজীবন শুরু করেন এবং পরে ব্রডওয়ে মঞ্চনাটকে অভিনয় শুরু করেন। ১৯৪৬ সালে "বর্ন ইস্টারডে" মঞ্চনাটকে বিল ডন চরিত্রে অভিনয় করে সফল হলে তিনি ১৯৫০ সালে এই নাটকে চলচ্চিত্রায়নে কাজ করার সুযোগ পান। এই চলচ্চিত্রে অভিনয়ের জন্য তিনি শ্রেষ্ঠ অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন। ১৯৫০-এর দশকে তিনি কয়েকটি চলচ্চিত্রে অভিনয় করেন। এই দশকে তিনি ব্রডওয়ে মঞ্চে সঙ্গীতধর্মী "বেলস্‌ আর রিংগিং" নাটকে অভিনয় করে সঙ্গীতধর্মী নাটকে শ্রেষ্ঠ অভিনেত্রী বিভাগে টনি পুরস্কার অর্জন করেন এবং ১৯৬০ সালে এই নাটকে চলচ্চিত্রায়নে অভিনয় করেন।
অঞ্জলী
অঞ্জলী (ইংরেজি: Anjali) (জন্ম: ১৬ জুন ১৯৮৭) একজন পুরস্কারজয়ী ভারতীয় অভিনেত্রী যিনি বহু তামিল এবং তেলুগু ছবিতে অভিনয় করেছেন। ২০০৬ সালে তিনি তেলুগু ছবি "ফটো" এর মাধ্যমে অভিনয় শুরু করেন। এরপর তিনি "কাত্রাধু থামিঝ" ছবিতে অভিনয় করেন এবং আএ ছবির জন্য ফিল্মফেয়ার পুরস্কার লাভ করেন। ২০১০ এবং ২০১১ সালে তিনি "আঙ্গাদা থেরু" এবং "এঙ্গায়াম ইপোথাম" ছবিতে অভিনয়ের জন্য ফিল্মফেয়ার অ্যাওয়ার্ডে সেরা চলচ্চিত্র তারকা নির্বাচিত হন। এভাবে ধীরে ধীরে তিনি তামিল এবং তেলুগু ভাষার অন্যতম জনপ্রিয় তারকায় পরিণত হোন।
মিশেল উইলিয়ামস (অভিনেত্রী)
উইলিয়ামস কিশোরী বয়সে টেলিভিশনে অতিথি চরিত্রে অভিনয়ের মাধ্যমে তার কর্মজীবন শুরু করেন। ১৯৯৪ সালে "ল্যাসি" দিয়ে তার চলচ্চিত্রে অভিষেক হয়। ১৫ বছর বয়সে তিনি তার পিতামাতার নিকট থেকে আলাদা হয়ে যান এবং অল্প কিছুদিন পরে টেলিভিশন ধারাবাহিক "ডসন্‌স ক্রিক" (১৯৯৮-২০০৩)-এ জেন লিন্ডলি চরিত্রে অভিনয় করে খ্যাতি অর্জন করেন। পরবর্তীতে তিনি স্বল্প-নির্মাণব্যায়ের কয়েকটি চলচ্চিত্রে কাজ করার পর অ্যাং লির "ব্রোকব্যাক মাউন্টেন" (২০০৫) চলচ্চিত্রে পার্শ্ব চরিত্রে অভিনয় করে তার প্রথম একাডেমি পুরস্কারের মনোনয়ন লাভ করেন।
জুলি অ্যান্ড্রুজ
ডেম জুলিয়া এলিজাবেথ "জুলি" অ্যান্ড্রুজ, ডিবিই (জন্মসূত্রে ওয়েলস জন্ম ১ অক্টোবর ১৯৩৫) একজন ইংরেজ অভিনেত্রী, গায়িকা, লেখিকা, থিয়েটার পরিচালক ও নৃত্যশিল্পী। শিশুশিল্পী ও গায়িকা হিসেবে ১৯৪৮ সালে ওয়েস্ট এন্ড থিয়েটারে উনি প্রথম আত্মপ্রকাশ করেন ও ১৯৫৪ এ 'দ্যা বয়ফ্রেন্ড' এ প্রথম ব্রডওয়েতে আবির্ভূত হন। মাই ফেয়ার লেডি (১৯৫৬), ক্যামেলট (১৯৬০) ইত্যাদি ব্রডওয়ের গীতিনাট্যগুলিতে অভিনয় করে উনি বিখ্যাত হয়ে ওঠেন। 
মেরী পপিন্স (১৯৬৪) ওনার প্রথম ছায়াছবি। এতে প্রধান চরিত্রে অভিনয়ের জন্য উনি সেরা অভিনেত্রীর অস্কার পান।
১৯৬৫ এ দ্যা সাউন্ড অফ মিউজিক-এ উনি মারিয়ার চরিত্রে অভিনয় করেন ও গীতিনাট্যে সেরা অভিনেত্রীর গোল্ডেন গ্লোব পুরষ্কার জেতেন।
ইভা অ্যাঞ্জেলিনা
ইভা অ্যাঞ্জেলিনা পর্ন শিল্পে ঢোকেন খবরের কাগজে একটা বিনোদনে উত্তর দিয়ে; তাঁর প্রথম দৃশ্য ছিল শেনস ওয়ার্ল্ড সিরিজের জন্য। তিনি ইভ্যাঞ্জেলিন এর নাম থেকে তাঁর ছদ্মনাম নেন। তিনি তাঁর অভিনয়ের সময় চশমা পরে অভিনয় করতেন আর এই জন্যই তিনি বিখ্যাত ছিলেন। তিনি বলেছিলেন যে সিন শুট করার আগে যদি কোনোদিনও তিনি ওটা আনতে ভুলে যেতেন তাহলে আবার তিনি বাড়ি গয়ে ওটা নিয়ে আসতেন এবং অভিনয় তারপরেই করতেন। একবছর এ.ভি.এন. পুরস্কার অনুষ্ঠানে তিনি ওটা পড়ে আসেননি বলে তাকে চেনাই মুশকিল হয়ে গেছিল। ওগুলো প্রেসক্রিপশন চশমা ছিল এবং তিনি ছিলেন "ভেরি ব্লাইন্ড"। ২০০৫ সালের শেষের দিকে তিনি মার্কিন নৌ সেনা বাহিনীতে যোগদান করার কথা ভেবেছিলেন। তিনি মুলধারার অনেক কাজ করেছেন; তিনি "সেভেনথ হেভেন" এবং "কাজিন স্কিটার" নামে কয়েকটা টি.ভি. অনুষ্ঠানে কাজ করেছেন। ২০১২ সালে তিনি ম্যাক্সিম ম্যাগাজিনে ১২ জন শীর্ষ মহিলা পর্নোগ্রাফি অভিনেত্রীদের মধ্যে একজন ছিলেন।
অ্যাঞ্জেলিনা জোলি
একজন ফ্যাশন মডেল হিসেবে চৌদ্দ বছর বয়সে জোলির পেশাজীবন শুরু হয়। তিনি মডেলিং করতেন মূলত লস অ্যাঞ্জেলেস, নিউ ইয়র্ক ও লন্ডনে। সে সময়ে তৈরি বিভিন্ন মিউজিক ভিডিওতে তাকে দেখতে পাওয়া যায়। এর মধ্যে আছে মিট লোফের (‘রক অ্যান্ড রোল ড্রিমস কাম থ্রু’), অ্যানতোনেল্লো ভেনেডিত্তির (‘আলতা মারিয়া’), লেনি ক্র্যাভিট্‌জের (‘স্ট্যান্ড বাই মাই ওমেন’), এবং দ্য লেমনহেডসের (‘ইট'স অ্যাবাউট টাইম’)। ষোলো বছর বয়সে মঞ্চ থেকে তাঁর অভিনয় জীবনের শুরু, এবং তাঁর প্রথম চরিত্রটি ছিলো একজন জার্মান প্রতাপশালীর। মূলত বাবার থেকেই জোলির অভিনয়ের হাতেখড়ি। অভিনয় শেখার জন্য তিনি তাঁর বাবার শিখন প্রক্রিয়া লক্ষ করতেন। তিনি মানুষকে পর্যবেক্ষণ করতেন, এবং আচরণ ও বাহ্যিকতায় ঠিক তাদের মতো হয়ে ওঠার চেষ্টা করতেন। সে সময় বাবার সাথে জোলির সম্পর্ক পরবর্তীকালের মতো এতোটা শীতল ছিলো না। তখন জোলির কাছে তাঁরা দুজনেই হচ্ছেন ‘নাট্যজগতের রাজা-রাণী’।
সাশা লেইন
লেইন,২০১৬ সালে মুক্তিপ্রাপ্ত সমালোচকদের দ্বারা বহুল প্রশংসিত এবং পুরষ্কার বিজয়ী ব্রিটিশ চলচ্চিত্র আমেরিকান হানি'তে অভিনয়ের মাধ্যমে চলচ্চিত্র অভিনেত্রী হিসেবে আত্বপ্রকাশ করেন, চলচ্চিত্রটি মূলত মানবাধিকার লঙ্ঘন সম্পর্কে, যেটির লেখিকা এবং পরিচালিকা সাবেক ব্রিটিশ অভিনেত্রী এবং চলচ্চিত্র পরিচালিকা এন্দ্রেয়া আর্নোল্ড, চলচ্চিত্রটিতে তিনি জনপ্রিয় মার্কিন অভিনেতা শিয়া লাবাউফ এবং মার্কিন অভিনেত্রী রিইলি কিয়োগ-এর বিপরীতে অভিনয় করেন। আর্নোল্ড এক শীতকালীন ছুটির দিনে লেইনকে সমুদ্র সৈকতে রৌদ্রস্নান করতে দেখেন। লেইন একটি সাক্ষাৎকারে বলেন "তিনি আর্নোল্ডের অনুভূতি বুঝতে পারেন এবং তাকে বিশ্বাসকরে একটি অভিনয়ের জন্য পরীক্ষা দেওয়ার সিদ্ধান্ত গ্রহণ করেন।"
জেসিকা চ্যাস্টেইন
নাট্যধর্মী "জোলেন" (২০০৮) চলচ্চিত্র দিয়ে চ্যাস্টেইনের চলচ্চিত্রে অভিষেক হয়। তিনি ২০১১ সালে "টেক শেল্টার" ও "দ্য ট্রি অব লাইফ"সহ ৬টি চলচ্চিত্রে শ্রেষ্ঠাংশে অভিনয় করে ব্যাপক সমাদৃত হন ও পরিচিতি লাভ করেন। "দ্য হেল্প" চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। ২০১২ সালে থ্রিলারধর্মী "জিরো ডার্ক থার্টি" চলচ্চিত্রে সিআইএ এজেন্ট মিয়া চরিত্রে অভিনয় করে শ্রেষ্ঠ অভিনেত্রী বিভাগে গোল্ডেন গ্লোব পুরস্কার লাভ করেন এবং তার দ্বিতীয় একাডেমি পুরস্কারের মনোনয়ন লাভ করেন। একই বছর "দ্য এয়ারেস" নাটক দিয়ে তার ব্রডওয়েতে অভিষেক হয়। তার সর্বোচ্চ আয়কারী দুটি চলচ্চিত্র হল বিজ্ঞান কল্পকাহিনীমূলক "ইন্টারস্টেলার" (২০১৪) ও "দ্য মার্শিয়ান" (২০১৫)। এছাড়া তিনি নাট্যধর্মী "আমোস্ট ভায়োলেন্ট ইয়ার" (২০১৪), "মিস স্লোয়ান" (২০১৬) ও "মলিস গেম" (২০১৭) চলচ্চিত্র দিয়ে প্রশংসা অর্জন করেন।
অ্যাঞ্জেলিনা জোলি
২০০৫ সালের শুরুর দিকে জোলি একটি বড় বিতর্কে জড়িয়ে পড়েন। বিতর্কটি ছিলো অভিনেতা ব্র্যাড পিট ও অভিনেত্রী জেনিফার অ্যানিস্টনের বিবাহবিচ্ছেদ সম্পর্কিত এবং জোলি ছিলেন এই বিচ্ছেদের কারণ। এই বিতর্কটি গণমাধ্যমে ব্যাপক প্রচারণা পায়। বিবাহবিচ্ছেদের কারণ ছিলো জোলি ও পিটের প্রেমের শুরু, আর এ প্রেম শুরু হয় "মি. এন্ড মিসেস. স্মিথ" (২০০৫)-এর চলচ্চিত্রে একসাথে কাজ করার সময় থেকে। জোলি বিভিন্ন সময় এর সত্যতা অস্বীকার করেছিলেন, কিন্তু তিনি এটুকু স্বীকার করেন যে, চলচ্চিত্রটিতে কাজ করার সময় তাঁরা ‘ভালোবাসায় জড়িয়ে পড়েন’। ২০০৫ সালে এক সাক্ষাৎকারে এ সম্পর্কে তিনি বলেন, “কোনো বিবাহিত পুরুষের সাথে ভালোবাসায় জড়ানো; যেখানে আমার নিজের বাবা আমার মায়ের সাথে প্রতারণা করেছে—এটা এমন কিছু না যা আমি ক্ষমা করতে পারি। এমনটি করলে আমি চাইবো সকালবেলা ঘুম থেকে উঠে নিজেকে যেন আমি আর না দেখি। আমি এমন কোনো পুরুষের প্রতি আকৃষ্ট হবো না, যে কিনা তাঁর স্ত্রীর সাথে প্রতারণা করে।”
ব্রাঞ্জেলিনা
মার্চ ২৮, ১৯৯৬ সালে জোলি ব্রিটিশ অভিনেতা জনি লি মিলারকে বিয়ে করেন। তিনি ছিলেন "হ্যাকারস" চলচ্চিত্রে জোলি সহঅভিনেতা। জোলি ও মিলার পরবর্তী বছরেই আলাদা হয়ে যান, এবং ৩ ফেব্রুয়ারি, ১৯৯৯ সালে তাঁদের ডিভোর্স হয়। ৫ মে, ২০০০-এ তিনি বিয়ে করেন "পুশিং টিন" চলচ্চিত্রে তাঁর মার্কিন সহঅভিনেতা বিলি বব থর্নটনকে, এবং তাঁদের ডিভোর্স হয় ২৭ মে, ২০০৩-এ। হঠাৎ সংঘটিত হওয়া এই ডিভোর্সের ব্যাপারে জোলি বক্তব্য ছিলো, “এটা আশ্চর্যজনক ছিলো আমার কাছেও, কারণ রাতের শেষে আমরা দুজনই পুরোপুরি পরিবর্তিত হয়ে গিয়েছিলাম। আমার মনে হয় আমাদের মধ্যে মিলে যাবার মতো একরকম কিছুই কোনোদিন ছিলো না। ব্যাপারটা ভয় লাগানোর মতো, কিন্তু... আমার ধারণা এটা আপনি তখনি বুঝবেন যখন এটা আপনার জীবনে ঘটবে, এবং আদৌ আপনি নিজের সম্মন্ধে ভালোভাবে জানবেন না।”
স্ক্রিন অ্যাক্টরস গিল্ড পুরস্কার (সেরা অভিনেত্রী - মিনি ধারাবাহিক, বা টেলিচলচ্চিত্র)
১৯৯৮: অ্যাঞ্জেলিনা জোলি - "জিয়া"
অ্যামেরিকান গ্যাংস্টার
অ্যামেরিকান গ্যাংস্টার (ইংরেজি ভাষায়: American Gangster) একাডেমি পুরস্কার ও গোল্ডেন গ্লোব মনোনীত মার্কিন অপরাধ চলচ্চিত্র। স্টিভেন জেইলিয়ানের রচনা ও রিডলি স্কটের পরিচালনায় নির্মীত এই ছবিটি ২০০৭ সালে মুক্তি পায়। প্রধান চরিত্রে অভিনয় করেছেন ডেনজেল ওয়াশিংটন ও রাসেল ক্রো। সিনেমাটি সত্য কাহিনীর উপর ভিত্তি করে নির্মীত।
অ্যাঞ্জেলিনা জোলি
প্রায় সাড়ে তিন বছর পর তিনি বড় পর্দায় ফিরেন ডিজনির ১৯৫৯ সালের অ্যানিমেশন "স্লিপিং বিউটি"র লাইভ অ্যাকশন "ম্যালেফিসেন্ট" (২০১৪) ছবির মাধ্যমে। ছবিটি মিশ্র সমালোচনা লাভ করলেও নাম ভূমিকায় জোলির অভিনয় প্রশংসিত হয়। "দ্য হলিউড রিপোর্টারের" সমালোচক শেরি লিন্ডেন তাকে চলচ্চিত্রটির "প্রাণভ্রমরা" বলে উল্লেখ করেন, এবং বলেন, "তিনি ম্যালেফিসেন্টের অনুমানযোগ্য দৃশ্যগুলোতেও দমিয়ে যাননি, বরং তিনি তার আকর্ষণধর্মী ও উদ্যমী ক্ষমতা দিয়ে এতে অন্তঃপ্রবিষ্ট হয়েছেন।" শুরুর সপ্তাহে "ম্যালেফিসেন্ট" উত্তর আমেরিকার বক্স অফিসে প্রায় ৭ কোটি মার্কিন ডলার ও বিশ্বব্যাপী ১০ কোটি মার্কিন ডলার আয় করে। মোট ৭৫.৭৮ কোটি মার্কিন ডলার আয়কারী চলচ্চিত্রটি সে বছরের চতুর্থ সর্বোচ্চ আয়কারী চলচ্চিত্র এবং এখন পর্যন্ত জোলি অভিনীত সবচেয়ে ব্যবসাসফল চলচ্চিত্র।
অ্যাঞ্জেলিনা জোলি
মাঠপর্যায়ে বিশ্বের বিভিন্ন স্থানে জোলি পরিদর্শন করেছেন এবং ২০টিরও বেশি দেশে তিনি শরণার্থী ও অভ্যন্তরীণভাবে উচ্ছেদ হওয়া মানুষের সাথে দেখা করেছেন। তিনি এর মাধ্যমে কী বাস্তবায়ন করতে চাইছেন, তা জিজ্ঞেস করলে তিনি বলেন, “এই দুর্দশাগ্রস্থ মানুষদের ব্যাপারে সচেতনতা সৃষ্টি করতে চাই। আমার মনে হয় আমাদের উচিত তাঁদের বেঁচে থাকার এই সংগ্রামের প্রশংসা করা, নাক সিঁটকানো নয়।” ২০০২ সালে জোলি থাইল্যান্ডের থাম হিন শরণার্থী শিবির ও ইকুয়েডরে বসবাসরত কলম্বীয় শরণার্থীদের দেখতে যান। পরবর্তীতে জোলি কসভোতে অবস্থিত বিভিন্ন ইউএনএইচসিআর শিবির পরিদর্শন করেন এবং কেনিয়ার কাকুমা শরণার্থী শিবির পরিদর্শন করেন। কেনিয়ার এই শিবিরের শরণার্থীরা প্রধানত সুদান থেকে আগত। নামিবিয়াতে "বিয়ন্ড বর্ডারস" চলচ্চিত্রে কাজ করার সময় তিনি সেখানকার অ্যাঙ্গোলান শরণার্থীদের সাথেও দেখা করেন।
আলিসিয়া ভিকান্দার
ভিকান্দারের চলচ্চিত্রের অভিষেক হয় "পিওর" (২০০৯) দিয়ে। ছবিটি তাকে শ্রেষ্ঠ অভিনেত্রীর জন্য গুল্ডবেগ পুরস্কার এনে দেয়। ২০১২ সালে জো রাইট পরিচালিত "আন্না কারেনিনা" চলচ্চিত্রে যুবরাজ্ঞী একাতেরিনা "কিটি" আলেক্সান্দ্রোভ্‌না স্কের্বাৎস্কায়া এবং মাস মিগলসনের বিপরীতে ডেনিশ চলচ্চিত্র "এন কঙ্গেলিগ আফ্যারে"-এ রাণী ক্যারোলিন মাথিল্ডে চরিত্র দুটি তাকে আন্তর্জাতিক পরিচিতি এনে দেয়। পরবর্তীতে ২০১৩ সালে তিনি সুয়েডীয় নাট্য চলচ্চিত্র "হোটেল" এবং জুলিয়ান অ্যাস্যাঞ্জের জীবনীমূলক "দ্য ফিফথ এস্টেট" চলচ্চিত্রে অভিনয় করেন।
জিঞ্জার রজার্স
মিজুরির ইন্ডিপেন্ডেন্সে জন্ম নেওয়া ও কানসাস সিটিতে বেড়ে ওঠা রজার্স পরবর্তীতে স্বপরিবারে টেক্সাসের ফোর্ট ওর্থে চলে যান। ১৯২৫ সালে চার্লস্টন নৃত্য প্রতিযোগিতা জয়ের পর তিনি ভডেভিলে তার কর্মজীবন শুরু করেন এবং ব্রডওয়েতে তার প্রথম মঞ্চনাটক "গার্ল ক্রেজি" দিয়ে খ্যাতি অর্জন করেন। এই সাফল্যের ফলে প্যারামাউন্ট পিকচার্স তার সাথে পাঁচ বছরের চুক্তি করে। রজার্সের প্রথম সফল চলচ্চিত্র ভূমিকা ছিল "ফোর্টি সেকেন্ড স্ট্রিট" (১৯৩৩) চলচ্চিত্রে পার্শ্ব ভূমিকায় অভিনয়। ১৯৩০-এর দশকে তিনি আস্টাইয়ারের বিপরীতে ১০টি চলচ্চিত্রে অভিনয় করেন এবং এর মধ্যে "সুইং টাইম" (১৯৩৬) ও "টপ হ্যাট" (১৯৩৫) ব্যাপক সফলতা পায়। আস্টাইয়ারের বিপরীতে দুটি চলচ্চিত্র বাণিজ্যিকভাবে ব্যর্থ হলে তিনি নাট্যধর্মী ও হাস্যরসাত্মক চলচ্চিত্রে কাজ শুরু করেন। সমালোচক ও দর্শকেরা তার অভিনয়ের প্রশংসা করেন এবং তিনি ১৯৪০-এর দশকের অন্যতম বক্স অফিস তারকা হয়ে ওঠেন। ১৯৪০ সালে "কিটি ফয়েল" চলচ্চিত্রে তার অভিনয় তাকে শ্রেষ্ঠ অভিনেত্রীর জন্য একাডেমি পুরস্কার পাইয়ে দেয়।
অ্যালিসন জ্যানি
অ্যালিসন ব্রুকস জ্যানি (ইংরেজি: Allison Brooks Janney, জন্ম: ১৯শে নভেম্বর, ১৯৫৯) হলেন একজন মার্কিন অভিনেত্রী। তিনি তার অভিনয়ের বৈচিত্রতার জন্য প্রসিদ্ধ। অভিনয়ের স্বীকৃতিস্বরূপ তিনি অনেক পুরস্কার অর্জন করেছেন, যার মধ্যে রয়েছে একটি একাডেমি পুরস্কার, একটি গোল্ডেন গ্লোব পুরস্কার, একটি বাফটা পুরস্কার, সাতটি প্রাইমটাইম এমি পুরস্কার, সাতটি স্ক্রিন অ্যাক্টরস গিল্ড পুরস্কার, ছয়টি ক্রিটিকস চয়েস চলচ্চিত্র পুরস্কার ও দুটি ড্রামা ডেস্ক পুরস্কার।
অ্যাঞ্জেলিনা জোলি
২৮ মার্চ, ১৯৯৬ সালে জোলি "হ্যাকারস" (১৯৯৫) চলচ্চিত্রে তাঁর সহশিল্পী, ব্রিটিশ অভিনেতা জনি লি মিলারকে বিয়ে করেন। বিয়েতে জোলি রাবারের তৈরি কালো প্যান্ট ও সাদা শার্ট পরিহিত অবস্থায় অংশ নেন, এবং সেখানে তিনি নিজের রক্তে বর, মিলারের নাম লিখেছিলেন। জোলি ও মিলার ঐ বছরেই আলাদা বসবাস করতে শুরু করেন এবং ৩ ফেব্রুয়ারি ১৯৯৯ সালে তাঁদের বিবাহবিচ্ছেদ ঘটে। তাঁদের বিবাহবিচ্ছেদের নিষ্পত্তি ছিলো শান্তিপূর্ণ, এবং তাঁদের মধ্যে সম্পর্ক পরবর্তিতে যথেষ্ট ভালো লক্ষ করা গেছে। এ সম্পর্কে জোলির বিবৃতি, “সময়ের সাথে সাথেই এটি শেষ হয়ে যায়। আমার কাছে সে অত্যন্ত ভালো একজন স্বামী, এবং যেকোনো মেয়েই তাঁকে এভাবে পেতে চাইবে। আমি সবসময়ই তাঁকে ভালোবাসবো। আসলে আমাদের বয়সের ব্যবধানটা ঠিক ছিলো না।”
অ্যাঞ্জেলিনা জোলি গৃহীত পুরস্কার ও মনোনয়ন তালিকা
অ্যাঞ্জেলিনা জোলি হলেন একজন মার্কিন অভিনেত্রী ও চলচ্চিত্র নির্মাতা। তিনি একবার একাডেমি পুরস্কার, তিনবার গোল্ডেন গ্লোব পুরস্কার ও দুইবার স্ক্রিন অ্যাক্টরস গিল্ড পুরস্কার অর্জন করেছেন এবং দুইবার করে প্রাইমটাইম এমি পুরস্কার ও বাফটা পুরস্কারের মনোনয়ন লাভ করেছেন। ২০০১ সালে তিনি জাতিসংঘের শরণার্থী সংস্থার শুভেচ্ছাদূত মনোনীত হয়েছেন। বিশ্বব্যাপী মানবতার প্রচার, এবং বিশেষ করে শরণার্থীদের নিয়ে কাজ করার জন্য জোলিকে একাডেমি অব মোশন পিকচার সায়েন্সেস অ্যান্ড আর্টস থেকে জঁ হার্শল্ট মানবহিতৌষী পুরস্কার প্রদান করা হয়।
জুলিঅ্যান মুর
১৯৯০ সালে জুলিঅ্যান আন্দ্রে গ্রেগরির নির্দেশনায় আন্তন চেখভ এর "আঙ্কেল ভানইয়া"য় কাজ করেন। এছাড়া একই বছর স্বল্প বাজেটের হরর চলচ্চিত্র "" দিয়ে তার চলচ্চিত্রে অভিষেক হয়। তার পরবর্তী চলচ্চিত্র "দ্য হ্যান্ড দ্যাট রকস্‌ দ্য ক্র্যাডল"-এ তার অভিনয় সমালোচকদের নজর কাড়ে। একই বছর তিনি অপরাধধর্মী-কমেডি "দ্য গান ইন বেটি লুস হ্যান্ডব্যাগ" চলচ্চিত্রে কেন্দ্রীয় চরিত্র কুকির বোনের চরিত্রে অভিনয় করেন। ১৯৯৩ সালে তিনি যৌনআবেদনময় থ্রিলার "বডি অফ এভিডেন্স" চলচ্চিত্রে ম্যাডোনার প্রেম প্রতিদ্বন্দ্বী চরিত্রে অভিনয় করেন। ছবিটি সফলতা অর্জন করতে পারে নি এবং সমালোচিত হয়। তিনি পরে এই ছবিতে কাজ করার জন্য অনুশোচনা করেন। ১৯৯৩ সালে জনি ডেপ এর বিপরীতে রোমান্টিক-কমেডি "বেনি অ্যান্ড জুন" চলচ্চিত্রে তার সফলতা আসে। এছাড়া তিনি সে বছরের সবচেয়ে ব্যবসাসফল "দ্য ফিউজিটিভ" চলচ্চিত্রে ডাক্তার চরিত্রে অভিনয় করেন।
অ্যাঞ্জেলিনা জোলি
পেশাজীবনের শুরু থেকেই জোলির কোনো মুখপাত্র বা এজেন্ট নেই। নিজের জীবন সম্পর্কে খোলামেলাভাবে বিভিন্ন রকমের আলোচনা করা, সাক্ষাৎকার দেওয়া, এমনকি বিডিএসএম-এর প্রতি তাঁর আগ্রহ ব্যক্ত করা–এসব তাঁকে খুব দ্রুত গণমাধ্যমের কাছে জনপ্রিয় করে তুলেছে। একবার তিনি দাবি করেছিলেন যে, “তিনি তাঁর এক নারী ভক্তের সাথে যৌনসম্পর্ক করতে চান”। সেই সাথে সবাইকে জানিয়ে বিলি বব থর্নটনকে বিয়ে করা, মানবতার প্রচার ও বিশ্বব্যাপী মানবতার সপক্ষে কথা বলার জন্য তিনি বেশ কয়েকবার পত্রিকার শিরোনাম হয়েছেন। ইউএনএইচসিআর-এর একজন শুভেচ্ছাদূত হিসেবে মর্যাদা পাবার পর তিনি তাঁর তারকা ব্যক্তিত্বকে বিশ্বব্যাপী মানুষকে মানবতার সপক্ষে কাজ করার প্রচারে ব্যবহার করা শুরু করেন। ২০০৪ সাল থেকে জোলি উড়োজাহাজ চালনা শিক্ষা করা শুরু করেছেন। তাঁর ব্যক্তিগত উড়োজাহাজ চালানোর লাইসেন্স আছে (ইন্সট্রুমেন্টাল রেটিংসহ), এবং তিনি একটি সাইরাস এসআর২২ উড়োজাহাজের মালিক। গণমাধ্যমে প্রায়ই বলা হয় যে, তিনি বৌদ্ধধর্মের অনুসারী, কিন্তু তিনি বলেছেন, তিনি তাঁর ছেলেকে বৌদ্ধধর্ম শিক্ষা দিয়েছেন, কারণ তিনি মনে করেন এটা তাঁর সংস্কৃতির একটি অংশ। জোলি আসলেই ঈশ্বরে বিশ্বাস করেন কী না, তা তিনি স্পষ্ট করেননি। ২০০০ সালে তাঁকে যখন এবিষয়ে প্রশ্ন করা হয় তখন তিনি বলেন, “আমি মনে করি, এটি সেসমস্ত মানুষের জন্য যাঁরা এটিতে বিশ্বাস করে। আমার জন্য কোনো ঈশ্বরের প্রয়োজন নেই।”
২০০৫-এ শুরু হওয়া হলিউড অভিনেতা ব্র্যাড পিটের সাথে তাঁর সম্পর্ক এখন পর্যন্ত বিশ্বব্যাপী সবচেয়ে বেশি তারকাসংক্রান্ত খবরাখবরের উৎস। ২০০৬ সালের শুরুতে জোলি যখন তাঁর গর্ভধারণের খবর প্রকাশ করেন, তখন গণমাধ্যম তাঁদেরকে নিয়ে বিভিন্নভাবে অতিশয়োক্তি করা শুরু করে। 'দ্য ব্রাঞ্জেলিনা ফিভার’ নিবন্ধে রয়টার্স যেমন বর্ণনা করেছে ‘পাগলামির চূড়া স্পর্শ’ বলে। গণমাধ্যমের মনোযোগ থেকে দূরে থাকতে শিলোহের জন্মদানের জন্য এই জুটি নামিবিয়াকে বেছে নেন। শিলোহ-কে বর্ণনা করা হয় ‘যিশুখ্রিস্টের পর এখন পর্যন্ত সবচেয়ে আকাঙ্ক্ষিত শিশু হিসেবে’। দুই বছর পর জোলির দ্বিতীয় গর্ভধারণের খবর গণমাধ্যমে আবারো ব্যাপক আলোচনার সূত্রপাত করে। ফ্রান্সের নিসের সমুদ্রতীরবর্তি যে হাসপাতালে জোলি দুই সপ্তাহ অবস্থান করেছেন, হাসপাতালের বাইরে সেই দুই সপ্তাহ সাংবাদিকরা রীতিমতো তাঁবু খাটিয়ে বাচ্চার জন্মের খবর নেবার জন্য অপেক্ষা করেছেন।
জুলি ক্রিস্টি
১৯৮০-এর দশকের শুরু থেকে মূলধারার চলচ্চিত্রে তার অভিনয় কমে যায়। ২০০৪ সালে তিনি ঐতিহাসিক মহাকাব্যিক চলচ্চিত্র "ট্রয়" এবং জাদু-কাল্পনিক "হ্যারি পটার অ্যান্ড দ্য প্রিজনার অব আজকাবান" ছবিতে অভিনয় করেন। এছাড়া তিনি "আফটারগ্লো" (১৯৯৭) এবং "অ্যাওয়ে ফ্রম হার" (২০০৭) ছবিতে অভিনয়ের জন্য আরও দুটি একাডেমি পুরস্কারের মনোনয়ন লাভ করেন।
শেফালী চৌধুরী
যদিও তার অভিনীত প্রথম চলচ্চিত্র হল "কান্নাথিল মুথামিত্তাল" (Kannathil Muthamittal), তিনি পরিচিত লাভ করেন "হ্যারি পটার অ্যান্ড গব্লেট অব ফায়ার" সিনেমায় অভিনয়ের মাধ্যমে। এই সিনেমায় তিনি হগওয়ার্টসে অনুষ্ঠিত ইয়ুল বল খেলায় হ্যারি পটারের সাথে অংশগ্রহণ করেন। ড্যানিয়েল রেডক্লিফ তার সম্পর্কে বলেন, "I had a dance scene with Shefali. She was completely amazing।" তিনি অভিনেত্রী বুনি রাইটেরও বন্ধু, যিনি "হ্যারি পটার" চলচ্চিত্রে জিনি উইজলি চরিত্রে অভিনয় করেন।
জন গিলগুড
গিলগুড তাঁর কর্মজীবনের প্রথমার্ধে চলচ্চিত্রকে তেমন গুরুত্বের সাথে নেননি। যদিও তিনি ১৯২৪ সালে তিনি প্রথম চলচ্চিত্রে অভিনয় করেন এবং "দ্য গুড কম্প্যানিয়ন্স" (১৯৩৩) ও "জুলিয়াস সিজার" (১৯৫৩) চলচ্চিত্র দিয়ে সাফল্য অর্জন করেন, তিনি ষাটের দশকের পূর্বে চলচ্চিত্র নিয়মিত হননি। গিলগুড ১৯৬৪ সালে "বেকেট" চলচ্চিত্রে সপ্তম লুই চরিত্রের জন্য তাঁর প্রথম একাডেমি পুরস্কারের মনোনয়ন লাভ করেন। এরপর ১৯৯৮ সালে "এলিজাবেথ" চলচ্চিত্র পর্যন্ত ষাটের বেশি চলচ্চিত্রে অভিনয় করেন। ১৯৮১ সালে "আর্থার" চলচ্চিত্রে হবসন চরিত্রে অভিনয়ের জন্য শ্রেষ্ঠ পার্শ্ব অভিনেতার জন্য একাডেমি পুরস্কার লাভ করেন। তাঁর চলচ্চিত্রের কর্মজীবনে তিনি একটি গোল্ডেন গ্লোব পুরস্কার ও দুটি বাফটা পুরস্কার লাভ করেন।
অ্যাঞ্জেলিনা জোলি
২০০৮ সালে জোলি, জেমস ম্যাকঅ্যাভয় ও মরগ্যান ফ্রিম্যানের সাথে একত্রে অ্যাকশনধর্মী চলচ্চিত্র "ওয়ান্টেড"-এ অভিনয় করেন। এটি মূলত মার্ক মিলারের গ্রাফিক উপন্যাসের চলচ্চিত্ররূপ। চলচ্চিত্রটি সমালোচকসহ সর্বমহলের প্রশংসা লাভ করে, এবং বিশ্বব্যাপী ৩৪.২ কোটি মার্কিন ডলার আয় করে। এছাড়া তিনি ড্রিম ওয়ার্কসের অ্যানিমেশন চলচ্চিত্র "কুং ফু পান্ডা" (২০০৮)-এ মাস্টার টিগ্রেস চরিত্রে কণ্ঠদানও করেছেন। চলচ্চিত্রটি বিশ্বব্যাপী আয় করে ৬৩.২ কোটি মার্কিন ডলার, যা ছিলো তখন পর্যন্ত জোলির অভিনীত সবচেয়ে ব্যবসাসফল চলচ্চিত্র। একই বছরে তিনি ক্লিন্ট ইস্টউডের পরিচালিত নাট্য চলচ্চিত্র "চেঞ্জলিং" (২০০৮)-এ নাম ভূমিকায় অভিনয় করেন। সে বছরই কান চলচ্চিত্র উৎসবে ছবিটি মুক্তি পায়। ১৯২৮ সালে লস অ্যাঞ্জেলেসের এক নারীর জীবনের সত্য ঘটনাকে ভিত্তি করে ছবিটির কাহিনী গড়ে উঠেছে। কাহিনীতে দেখা যায়, একজন মায়ের সাথে তাঁর অপহরণকৃত ছেলের পুণর্মিলন ঘটে—শুধুমাত্র এটা জানতে যে, ছেলেটি একটি ভণ্ড। এ চলচ্চিত্রে অভিনয়ের জন্য জোলি দ্বিতীয়বারের মতো একাডেমি পুরস্কারের মনোনয়ন লাভ করেন। এছাড়া তিনি গোল্ডেন গ্লোব পুরস্কার, বাফটা পুরস্কার, এবং স্ক্রিন অ্যাক্টরস গিল্ড পুরস্কারের জন্যও মনোনয়ন লাভ করেন। "দ্য শিকাগো ট্রিবিউন" এ চলচ্চিত্রে জোলির অভিনয়ের প্রসঙ্গ টেনে বলে, “ঐ দৃশ্যগুলোতে ঝঞ্ঝাবিক্ষুব্ধতার পূর্বে জোলির প্রসন্নতা সত্যিই দ্যুতি ছড়ানোর মতো... যখন পুলিশ কর্তৃপক্ষের সাহায্যকারী লোকটিই তাঁর বিপদের সময় তাঁর মর্যাদা ও অনুভূতিতে আঘাত করে।”
জোলিকে পরবর্তীতে দেখা যায় ২০১০ সালে মুক্তিপ্রাপ্ত চলচ্চিত্র "সল্ট"-এ। পূর্বের ছবির পর সামনের দুই বছরে এটি-ই ছিলো তাঁর প্রথম চলচ্চিত্র। এই চলচ্চিত্রে তিনি লিয়েভ শ্রাইবারের সাথে সিআইএ এজেন্ট এভেলিন সল্টের ভূমিকায় অভিনয় করেন। এখানে জোলি ছিলেন সিআইএ-তে কর্মরত একজন গোপন কেজিবি এজেন্ট যিনি তাঁর পরিচয় প্রকাশ হওয়ার পর মিশন শুরু করেন। সল্ট চরিত্রটি প্রথমে ছিলো একজন পুরুষের, কিন্তু পরবর্তীতে কলাম্বিয়া পিকচার্স, চলচ্চিত্রটির পরিচালক ফিলিপ নয়েসকে জোলিকে এই ছবিতে নেওয়ার পরামর্শ দিলে চরিত্রটি পরিবর্তন করা হয়। বিশ্বব্যাপী ২৯.৪ কোটি মার্কিন ডলার আয় করা এই চলচ্চিত্রটি ছিলো আন্তর্জাতিকভাবে একটি ব্যবসাসফল চলচ্চিত্র। চলচ্চিত্রটি ইতিবাচক সাড়ার সাথে সাথে মিশ্র প্রতিক্রিয়ার লাভ করে এবং জোলির অভিনয় প্রশংসিত হয়। "এম্পায়ার" ম্যাগাজিনের বিবৃতিতে, “যখন অসাধারণ, পাগলাটে, ও মৃত্যুঞ্জয়ী পারদর্শীতা বিক্রির সময় আসে, তখন অ্যাকশন ব্যবসায় জোলির কিছু অংশ আছে।” একই বছরে তাঁকে জনি ডেপের সাথে "দ্য ট্যুরিস্ট" (২০১০) চলচ্চিত্রেও দেখা যায়। এটি ছিলো সমালোচকদের দৃষ্টিতে জোলির এযাবৎকালের সবচেয়ে বড় ব্যর্থতা। জোলির অভিনয় সম্পর্কে চলচ্চিত্র সমালোচক পিটার ট্রেভার্স মন্তব্য করেন, “ডেপ এবং জোলি তাঁদের ক্যারিয়ারের শেষ মাথায় ছুঁয়ে ফেলেছেন, এবং তাঁদের রসায়ন যা সৃষ্টি করেছে তা হচ্ছে উচ্চ ফ্যাশনের জোম্বি।” স্থানীয় বক্স অফিসে ধীরগতিতে লাভের মুখ দেখা শুরু করলেও, পরবর্তীতে বিশ্বব্যাপী চলচ্চিত্রটি ২৭.৮ কোটি ডলার আয় করে। এ ছবিতে অভিনয়ের জন্য জোলি গোল্ডেন গ্লোব পুরস্কারের জন্য মনোনীত হন, যা ছিলো একটি বিতর্কিত মনোনয়ন। কারণ বিতর্ক উঠছিলো যে, পুরস্কার প্রদান অনুষ্ঠানে তাঁর উচ্চমার্গীয় উপস্থিতি নিশ্চিত করতেই তাঁকে এ পুরস্কারের জন্য মনোনয়ন দেওয়া হয়।
জুন অ্যালিসন
জুন অ্যালিসন (, জন্ম: এলিনর গেইসমান, ৭ অক্টোবর ১৯১৭ - ৮ জুলাই ২০০৬) ছিলেন একজন মার্কিন অভিনেত্রী, নৃত্যশিল্পী ও গায়িকা। তিনি ১৯৩৭ সালে স্বল্পদৈর্ঘ্য চলচ্চিত্রে নৃত্যশিল্পী হিসেবে এবং ১৯৩৮ সালে ব্রডওয়ে মঞ্চে অভিনয়ের মধ্য দিয়ে তার কর্মজীবন শুরু করেন। তিনি ১৯৪৩ সালে মেট্রো-গোল্ডউইন-মেয়ারের সাথে চুক্তিবদ্ধ হন এবং পরের বছর "টু গার্লস অ্যান্ড আ সেইলর" চলচ্চিত্রে অভিনয় করে খ্যাতি অর্জন করেন। ১৯৪০-এর দশকের মাঝামাঝি সময়ে অভিনেতা ভ্যান জনসনের সাথে পাঁচটি চলচ্চিত্রে অভিনয়ের পর "পাশের বাড়ির মেয়েটি" হিসেবে তার ভাবমূর্তি শক্ত অবস্থান লাভ করে। ১৯৫১ সালে তিনি "টু ইয়ং টু কিস" চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন। ১৯৫৯ থেকে ১৯৬১ সাল পর্যন্ত তিনি সিবিএস চ্যানেলে প্রচারিত "দ্য ডুপন্ট শো উইথ জুন অ্যালিসন" অন্থলজি ধারাবাহিক সঞ্চালনা করতেন।
চার্লি চ্যাপলিন
তাঁর নতুন চুক্তির প্রথম চলচ্চিত্র, "আ ডগ্‌স লাইফ", ১৯১৮ সালের এপ্রিলে মুক্তি পায়। চ্যাপলিন এতে গল্পের কাঠামোর পরিবর্তন করেন এবং দ্য ট্রাম্পকে "ঢিলা আলখাল্লা-পরিহিত শ্বেতমুখ ভাঁড়" হিসেবে উপস্থাপন করেন। লুইস দেলুচ এই চলচ্চিত্রটিকে "চলচ্চিত্রে প্রথম শিল্পের পূর্ণ রূপ" বলে অভিহিত করেন। চ্যাপলিন পরে তৃতীয় লিবার্টি বন্ড প্রচারণায় অংশগ্রহণ করেন এবং একমাস মার্কিন যুক্তরাষ্ট্র সফর করে প্রথম বিশ্বযুদ্ধের মিত্রশক্তির জন্য অর্থ সংগ্রহ করেন। তিনি "দ্য বন্ড" নামে একটি স্বল্পদৈর্ঘ্য প্রচারণামূলক চলচ্চিত্রও নির্মাণ করেন, এবং এ থেকে সংগৃহীত অর্থ সরকারের তহবিলে দান করেন। চ্যাপলিনের পরবর্তী চলচ্চিত্র ছিল যুদ্ধভিত্তিক "সোল্ডার আর্ম্‌স"। তাঁর সহযোগীরা তাঁকে যুদ্ধ নিয়ে হাস্যরসাত্মক চলচ্চিত্র নির্মাণ করতে নিষেধ করেছিলেন, কিন্তু তিনি পরে বলেন, "বিপজ্জনক কিনা জানি না, তবে কাজটি আমার কাছে রোমাঞ্চকর ছিল।" ৪৫ মিনিট দৈর্ঘ্যের ছবিটি নির্মাণ করতে তিনি চার মাস সময় নেন। ছবিটি ১৯১৮ সালের অক্টোবরে মুক্তি পায় এবং ব্যবসায়িকভাবে সফল হয়।
ক্যারল চ্যানিং
তিনি ১৯৪৯ ব্রডওয়ে মঞ্চে "জেন্টলমেন প্রেফার ব্লন্ডিস" সঙ্গীতধর্মী নাটকে অভিনয় দিয়ে তার কর্মজীবন শুরু করেন এবং ১৯৬৪ সালে "হেলো, ডলি" নাটকে অভিনয় করে শ্রেষ্ঠ অভিনেত্রী বিভাগে একটি টনি পুরস্কার অর্জন করেন। "থরোলি মডার্ন মিলি" (১৯৬৭) চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং গোল্ডেন গ্লোব পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্রসমূহ হল "দ্য ফার্স্ট ট্রাভেলিং সেলসলেডি" (১৯৫৬) ও "স্কিডো" (১৯৬৮)। টেলিভিশনে তিনি বিভিন্ন বিচিত্রানুষ্ঠানে বিনোদনদাতা হিসেবে কাজ করেছেন, তন্মধ্যে রয়েছে "দ্য এড সুলিভান শো" ও "হলিউড স্কয়ারস"।
সেলেস্ট হোম
১৯৩৭ সালে "হ্যামলেট" মঞ্চনাটক দিয়ে তার কর্মজীবন শুরু হয়। তার অভিনীত প্রথম চলচ্চিত্র "থ্রি লিটল গার্লস ইন ব্লু" (১৯৪৬)। পরের বছর "জেন্টলম্যান্‌স অ্যাগ্রিমেন্ট" (১৯৪৭) চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার লাভ করেন। পরবর্তীতে তিনি "কাম টু দ্য স্ট্যাবল" (১৯৪৯) ও "অল অ্যাবাউট ইভ" (১৯৫০) চলচ্চিত্রের অভিনয়ের জন্য আরও দুটি একাডেমি পুরস্কারের মনোনয়ন লাভ করেন। টেলিভিশনে তিনি "ব্যাকস্টেয়ারস অ্যাট দ্য হোয়াইট হাউজ" নাটকে অভিনয়ের জন্য সীমিত ধারাবাহিকে শ্রেষ্ঠ পার্শ্ব অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন।
কেইটলিন ডেভার
ডেভারের প্রথম উল্লেখযোগ্য অভিনয় হল, মার্কিন চলচ্চিত্র ধারাবাহিক আমেরিকান গার্ল-এর ২০০৯ সালে মুক্তিপ্রাপ্ত মার্কিন চলচ্চিত্র  -এ গোয়েন থম্পসন হিসেবে অভিনয়। ২০১১ সালে তিনি মার্কিন টেলিভিশন চ্যানেল এফএক্স-এ প্রচারিত অপরাধমূলক দৃশ্যকাব্যের ধারাবাহিক "জাস্টিফাইড"-এর দ্বিতীয় সিজন চলাকালে তিনি লোরেটা ম্যাক্লেডি হিসেবে আবর্তক ভূমিকায় অভিনয় করা শুরু করেন। একই বছরে তিনি, মার্কিন টেলিভিশন চ্যানেল এবিসি-এ প্রচারিত হাস্যরসাত্বক দৃশ্যকাব্যের ধারাবাহিক "দ্য লাস্ট ম্যান স্টান্ডিং"-এ নিয়মিত অভিনয় শুরু করেন, ধারাবাহিকটিতে তিনি জনপ্রিয় মার্কিন অভিনেতা টিম এলেন-এর সাথে কাজ করেছেন।
জেরার্ড বাটলার
আইন বিষয়ে পড়াশোনা করার পর বাটলার ১৯৯০-এর দশকের মাঝামাঝি সময় থেকে "মিসেস ব্রাউন" (১৯৯৭), জেমস বন্ড ধারাবাহিকের "টুমরো নেভার ডাইজ" (১৯৯৭), এবং "টেল অব দ্য মমি" (১৯৯৮) চলচ্চিত্রে ক্ষুদ্র ভূমিকায় কাজের মাধ্যমে তার অভিনয় জীবন শুরু করেন। ২০০০ সালে তিনি ভীতিপ্রদ চলচ্চিত্র "ড্রাকুলা টু থাউজেন্ড"-এ ড্রাকুলা চরিত্রে শ্রেষ্ঠাংশে অভিনয় করেন। তিনি পরবর্তীকালে টিভি মিনি ধারাবাহিক "আটিলা" (২০০১)-এ হানের আটিলা চরিত্রে এবং "রেইন অব ফায়ার" (২০০২)-এ ক্রিশ্চিয়ান বেল ও "" (২০০৩)-এ অ্যাঞ্জেলিনা জোলির সাথে অভিনয় করেন। ২০০৩ সালে তিনি মাইকেল ক্রিচটনের বিজ্ঞান কল্প-রোমাঞ্চকর "টাইমলাইন"-এ আন্দ্রে মারেক চরিত্রে কাজ করেন। তিনি ২০০৪ সালে জোয়েল শুমেকারের "দ্য ফ্যান্টম অব দি অপেরা"য় এরিক চরিত্রে অভিনয় করে শ্রেষ্ঠ অভিনেতা বিভাগে স্যাটেলাইট পুরস্কারের মনোনয়ন লাভ করেন।
অ্যাঞ্জেলিনা জোলি
জোলি ও পিট গণমাধ্যমের কাছে কখনো তাঁদের সম্পর্কের প্রকৃতি বা বিশেষত্ব নিয়ে কোনো মন্তব্য করেন না। ২০০৫ সাল থেকে তাঁরা একসঙ্গে বসবাস করছেন। পাপারাৎসিদের তোলা তাঁদের প্রথম প্রকাশ্যে একসাথে সময় কাটানোর আলোকচিত্রটি প্রকাশ পায় ২০০৫ সালের এপ্রিলে, জেনিফার অ্যানিস্টন তাঁর বিবাহ বিচ্ছেদের কাগজপত্র জমা দেওয়ার এক মাস পর। ছবিটি তোলা হয়েছিলো কেনিয়ার একটি সমুদ্রসৈকতে, এবং সেখানে জোলি, পিট, ও তাঁদের সন্তান ম্যাডক্সকে একসাথে দেখা যায়। ঐ বছরেরই গ্রীষ্মকালে জোলি ও পিটকে প্রকাশ্যে বিভিন্ন স্থানে দেখা যাবার হার বাড়তে থাকে, এবং গণমাধ্যমও তাঁদেরকে একটি জুড়ি হিসেবে পরিচয় করাতে থাকে। তাঁদের নাম একত্রিত করে এই সম্পর্কের নাম দেওয়া হয় ‘ব্রাঞ্জেলিনা’। অবশেষে ১১ জানুয়ারি ২০০৬ সালে "পিপল" ম্যাগাজিনকে তিনি জানান যে, তিনি পিটের সন্তানের মা হতে যাচ্ছেন, এবং সেখানেই তিনি প্রথমবারের মতো গণমাধ্যমের কাছে তাঁদের সম্পর্ক থাকার ব্যাপারটা নিশ্চিত করেন। একসাথে থাকার প্রায় সাত বছর পর ২০১২তে তারা তাদের বাগদানের কথা ঘোষণা করেন, এবং ২৩শে আগস্ট, ২০১৪তে বিবাহ বন্ধনে আবদ্ধ হন।
সাইবর্গ ২
সাইবর্গ টু (ইংরেজি: "Cyborg 2"), যা কিছু দেশে গ্লাস শ্যাডো নামেও মুক্তি পেয়েছে, ১৯৯৩ সালে নির্মিত একটি বিজ্ঞান কল্পকাহিনীমূলক চলচ্চিত্র। এটি পরিচলানা করেছেন মাইকেল শ্রোইডার। এটি একটি ধারাবাহিক চলচ্চিত্র। এই ধরাবাহিকে প্রথম চলচ্চিত্রটি ছিলো ১৯৮৯ সালে নির্মিত "সাইবর্গ"। এটি অ্যাঞ্জেলিনা জোলির শ্রেষ্ঠাংশে অভিনীত প্রথম চলচ্চিত্র হিসেবে বেশি উল্লেখযোগ্য। যদিও এর আগে জোলি "লুকিন' টু গেট আউট" চলচ্চিত্রে অভিনয় করেছিলেন, কিন্তু সেটা ছিলো শিশু অভিনেত্রী হিসেবে, এবং নাম ভূমিকায়ও নয়। সাইবর্গ চলচ্চিত্র ধারাবাহিকে তৃতীয় চলচ্চিত্রটি ছিলো ১৯৯৪ সালে নির্মিত ""।
স্যালি ফিল্ড
ফিল্ড টেলিভিশনের পর্দায় অভিনয় দিয়ে তার পেশাদার কর্মজীবন শুরু করেন। তিনি স্বল্পদৈর্ঘ্য সিটকম "গিজেট" (১৯৬৫-১৯৬৬), "দ্য ফ্লাইং নান" (১৯৬৭-১৯৭০) ও "দ্য গার্ল উইথ সামথিং এক্সট্রা" (১৯৭৩-১৯৭৪) দিয়ে তার অভিনয়ের যাত্রা শুরু করেন। ১৯৭৬ সালে টেলিভিশন মিনি ধারাবাহিক "সাইবিল"-এ মাল্টিপল পার্সোনালিটি ডিজঅর্ডারে ভোগা এক নারী চরিত্রে অভিনয় দিয়ে তিনি প্রসংসিত হন এবং এই কাজের জন্য তিনি সীমিত ধারাবাহিক বা টিভি চলচ্চিত্রে শ্রেষ্ঠ মুখ্য অভিনেত্রী বিভাগে প্রাইমটাইম এমি পুরস্কার লাভ করেন। তার চলচ্চিত্রে অভিষেক হয়েছিল "মুন পাইলট" (১৯৬২) চলচ্চিত্রে অতিরিক্ত শিল্পী হিসেবে, তবে ১৯৭০-এর দশকে "স্টে হাংরি" (১৯৭৬), "স্মোকি অ্যান্ড দ্য ব্যান্ডিট" (১৯৭৭), "হিরোজ" (১৯৭৭), "দ্য এন্ড" (১৯৭৮) ও "হুপার" (১৯৭৮) চলচ্চিত্রের কেন্দ্রীয় চরিত্রে অভিনয় করে তিনি সফলতা অর্জন করেন। ১৯৭৯ সালে "নর্মা রাই" ও ১৯৮৪ সালে "প্লেসেস ইন দ্য হার্ট" চলচ্চিত্রে অভিনয় করে দুবার শ্রেষ্ঠ অভিনেত্রীর জন্য একাডেমি পুরস্কার অর্জনের পর ১৯৮০-এর দশকে তার কর্মজীবন আরও ব্যপ্তি লাভ করে। তিনি ১৯৮০-এর দশকে "স্মোকি অ্যান্ড দ্য ব্যান্ডিট টু" (১৯৮০), "অ্যাবসেন্স অব ম্যালিস" (১৯৮১), "কিস মি গুডবাই" (১৯৮২), "মার্ফিস রোম্যান্স" (১৯৮৫), "স্টিল ম্যাগনোলিয়াস" (১৯৮৯) এবং ১৯৯০-এর দশকে "মিসেস ডাউটফায়ার" (১৯৯৩) ও "ফরেস্ট গাম্প" (১৯৯৪)-এর মত ব্যবসাসফল চলচ্চিত্রে অভিনয় করেন।
সল্ট (২০১০-এর চলচ্চিত্র)
সল্ট () হচ্ছে ২০১০ সালে মুক্তিপ্রাপ্ত একটি মার্কিন থ্রিলার চলচ্চিত্র। চলচ্চিত্রটি পরিচালনা করেছেন ফিলিপ নয়েস এবং এর চিত্রনাট্য লিখেছেন কার্ট উইমার ও ব্রায়ান হেলজেল্যান্ড। চলচ্চিত্রটিতে মূল ভূমিকায় অভিনয় করেছেন অ্যাঞ্জেলিনা জোলি, লিয়েভ শ্রাইবার, চিউওয়েটাল এজিওফর, অগাস্ট ডিয়েল, ও ড্যানিয়েল ওলব্রিচস্কি। জোলি এখানে সল্টের ভূমিকায় অভিনয় করেন। সল্ট একজন কেজিবি স্লিপার এজেন্ট। চলচ্চিত্রটির চিত্রনাট্য প্রথমত টম ক্রুজকে কেন্দ্র করে লেখা হলেও পরবর্তীকালে নাম ভূমিকায় জোলি অভিনয় করায় পুরো চিত্রনাট্যটি নতুন করে লেখা হয়।
অ্যাঞ্জেলিনা জোলি
১৯৯৯ সালে জোলি মাইক নিউয়েল পরিচালিত কমেডি-ড্রামা চলচ্চিত্র "পুশিং টিন"-এ অভিনয় করেন। সেখানে তাঁর সহ-অভিনয়শিল্পীরা ছিলেন জন কুস্যাক, বিলি বব থর্নটন, এবং কেট ব্লানচেট। জোলির চরিত্রটি ছিলো থর্নটনের আবেদনময়ী স্ত্রী’র। চলচ্চিত্রটি মিশ্র প্রতিক্রিয়া লাভ করে, বিশেষ করে জোলির চরিত্রটি সমালোচিত হয়। "ওয়াশিংটন পোস্ট" সমালোচনা করে লেখে, “ম্যারি (অ্যাঞ্জেলিনা জোলি) লেখকের সম্পূর্ণ হাস্যকর এক সৃষ্টি। মেয়েটি মুক্ত আত্মার অধিকারী, যে কিনা মৃত জবাফুলের ওপর চোখের পানি ফেলে, গাদাখানেক ফিরোজা পাথরের আংটি পরে থাকে, রাসেল সারারাত বাড়ির বাইরে কাটালে একাকী বোধ করে।” এরপর তিনি ডেনজেল ওয়াশিংটনের সাথে জেফ্রি ডেভারের অপরাধ উপন্যাসের ওপর ভিত্তি করে গড়ে ওঠা চলচ্চিত্র "দ্য বোন কালেক্টর"-এ অভিনয় করেন। এখানে জোলির চরিত্রটি ছিলো অ্যামেলিয়া ডোনাঘি নামক এক পুলিশ কর্মকর্তার। ডোনাঘির বাবাও পুলিশে ছিলেন এবং তিনি আত্মহত্যা করেছিলেন। ওয়াশিংটনকে, জোলি, একজন সিরিয়াল কিলারকে অনুসরণ করতে সাহায্য করে। ছবিটি বিশ্বব্যাপী ১৫.১ কোটি মার্কিন ডলার আয় করলেও সমালোচকদের দৃষ্টিতে এটি সফল হতে পারেনি। "ডিট্রয়েট ফ্রি প্রেস" মন্তব্য করে, “জোলি সবসময়ের মতো এখানেও সুন্দর অভিনয় উপহার দেবার চেষ্টা করেছেন, কিন্তু দুর্ভাগ্যজনকভাবে চরিত্রটি তাঁর ছিলো না।”
ডলি জহুর
ডলি জহুর অভিনীত প্রথম চলচ্চিত্র "অসাধারন"। তিনি হুমায়ূন আহমেদ রচিত "শঙ্খনীল কারাগার" উপন্যাস অবলম্বনে নির্মিত "একই নামের" চলচ্চিত্র (১৯৯২) এবং হুমায়ূন আহমেদ রচিত ও পরিচালিত "আগুনের পরশমণি" চলচ্চিত্রে অভিনয় করেন। মোস্তাফিজুর রহমান পরিচালিত "শঙ্খনীল কারাগার" চলচ্চিত্রে রাবেয়া চরিত্রে অভিনয়ের জন্য তিনি প্রথমবারের মত শ্রেষ্ঠ অভিনেত্রীর জন্য জাতীয় চলচ্চিত্র পুরস্কার অর্জন করেন।
জিন কেলি
তবে জিন কেলি যে ছায়াছবিগুলির জন্য বর্তমানে সবচেয়ে বেশি পরিচিত সেগুলি হল "অ্যান আমেরিকান ইন প্যারিস" (১৯৫১), "অ্যাংকর্স আওয়েই" (১৯৪৫) (যার জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন) এবং "সিঙিন ইন দ্য রেইন" (১৯৫২)। ১৯৫২ সালে তিনি সমগ্র কর্মজীবনের জন্য সম্মানসূচক অস্কার পুরস্কার লাভ করেন। ঐ বছরই তাঁর অভিনীত "অ্যান আমেরিকান ইন প্যারিস" ছবিটি সেরা চলচ্চিত্রসহ মোট ছয়টি অস্কার পুরস্কার লাভ করে। পরবর্তীতে কেনেডি সেন্টার সম্মাননা, স্ক্রিন অ্যাক্টরস গিল্ড এবং আমেরিকান ফিল্ম ইনস্টিটিউট তাঁকে সমগ্র জীবনের সাফল্যসূচক পুরস্কার প্রদান করে। ১৯৯৯ সালে আমেরিকান ফিল্ম ইনস্টিটিউট ধ্রুপদী হলিউডের সেরা পুরষ তারকাদের যে তালিকা প্রকাশ করে, তাতে তিনি ১৫তম স্থান পান।
চলচ্চিত্রে নগ্নতা
যুক্তরাষ্ট্রে ১৯১৫ সালে "ইন্সপাইরেশন" নামের একটি চলচ্চিত্র মুক্তি পায় যেটিতে মুখ্য ভূমিকায় অভিনয় করা এক নারী নগ্ন হয়েছিলেন, এটিই ছিলো যুক্তরাষ্ট্রের প্রথম নগ্নতা প্রদর্শনকারী চলচ্চিত্র। চলচ্চিত্রটিতে নগ্নতার বিষয় ছিলো এক চিত্রশিল্পীর জন্য নগ্ন হওয়া কারণ তিনি নগ্ন ছবি আঁকবেন, অড্রি মান্সন নামের এক অভিনেত্রী চরিত্রটিতে অভিনয় করেন। ইনি আবার ১৯১৬ সালে মুক্তিপ্রাপ্ত "পিওরিটি" নামের একটি চলচ্চিত্র অভিনয় করেন নগ্ন হয়ে, শুধু একটি স্থিরচিত্রে তাকে দেখানো হয়, নিতম্ব এবং স্তন দেখা যাচ্ছে এমন ছবি। এ্যানেট কেলারম্যান নামের এক অস্ট্রেলীয় নারী যিনি ভালো সাঁতারু ছিলেন ১৯১৬ সালের মার্কিন চলচ্চিত্র "এ ডটার অফ দ্যা গড্স" এ সম্পূর্ণ নগ্ন হয়ে অভিনয় করেন, কিন্তু তার শরীর তার মাথার চুল দিয়ে ঢাকা ছিলো। এই কেলারম্যান ১৯১২ সাল পর্যন্ত বেশ কয়েকটি চলচ্চিত্রে অভিনয় করেন যা এখন আর পাওয়া যায়না, তিনি ওগুলোতে নগ্ন হয়েছিলেন নাকি হননি সেটিও জানা যায়না, তার নিজের দেশ অস্ট্রেলিয়াতে তার অভিনীত ১৯১০ সালের দুটি চলচ্চিত্র অনেক পরে খুঁজে পাওয়া গিয়েছিলো।
ন্যাটালি উড
উড চার বছর বয়সে অভিনয় শুরু করেন এবং আট বছয় বয়সেই তিনি ১৯৪৭ সালের ধ্রুপদী ক্রিসমাস চলচ্চিত্র "মিরাকল অন থার্টি ফোর্থ স্ট্রিট"-এ মরিন ওহারার সাথে পার্শ্ব ভূমিকায় অভিনয়ের সুযোগ পান। কিশোরী বয়সে তিনি "রেবেল উইদাউট আ কজ" (১৯৫৫) ছবিতে তার প্রথম শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি সঙ্গীতধর্মী "ওয়েস্ট সাইড স্টোরি" (১৯৬১) ও "জিপসি" (১৯৬২) ছবিতে শ্রেষ্ঠাংশে অভিনয় করেন। তিনি "স্প্লেনডর ইন দ্য গ্রাস" (১৯৬১) ও "লাভ উইথ দ্য প্রপার স্ট্রেঞ্জার" (১৯৬৩) চলচ্চিত্রের জন্য শ্রেষ্ঠ অভিনেত্রী বিভাগে আরও দুটি একাডেমি পুরস্কারে মনোনীত হন।
অ্যাঞ্জেলিনা জোলি
বর্তমানে জোলি, বিশ্বের অন্যতম পরিচিত একজন তারকা ব্যক্তিত্ব। কিউ স্কোরের ভাষ্যমতে ২০০০ সালে অস্কার জয়ের পর জোলি পরিচিত ছিলেন ৩১% আমেরিকানের কাছে; পরবর্তীতে ২০০৬ সালে এসে দেখা যায় ৮১% আমেরিকানের কাছে জোলি এক পরিচিত মুখ। ২০০৬ সালে এসিনিলসেন পরিচালিত বিশ্বব্যাপী চলচ্চিত্রশিল্পের এক জরিপে দেখা যায়, ৪২টি আন্তর্জাতিক বাজারে জোলি-পিট জুটি বিভিন্ন ব্র্যান্ড ও পণ্যের প্রচারের জন্য সবচেয়ে জনপ্রিয় এন্ডোর্সার। ২০০৬ ও ২০০৮ সালে জোলি টাইম ১০০-এ বিশ্বের সবচেয়ে প্রভাবশালী ব্যক্তিত্বদের তালিকায় ছিলেন। ২০০৬ সালে "পিপল"-এর ‘ওয়ান হানড্রেড মোস্ট বিউটিফুল’ সংখ্যায় তাঁকে বিশ্বের সবচেয়ে সুন্দর নারী হিসেবে উল্লেখ করা হয়। ২০০৭-এ ব্রিটিশ টেলিভিশন চ্যানেল ফোরের টেলিভিশন অনুষ্ঠান "দ্য ওয়ান হান্ড্রেড গ্রেটেস্ট সেক্স সিম্বল্‌স"-এ তিনি সর্বকালের সেরা সেক্স সিম্বল নির্বাচিত হন। "দ্য হলিউড রিপোর্টার" জোলিকে ২০০৮ সালের সবচেয়ে বেশি পারিশ্রমিক গ্রহণকারী অভিনেত্রী হিসেবে উল্লেখ করে; প্রতি ছবিতে তাঁর আয় ছিলো ১.৫ কোটি মার্কিন ডলার। সেই সাথে তিনি ২০০৯ সালের "ফোর্বস" -এর বার্ষিক সেলিব্রেটি ওয়ান হানড্রেড-এ শীর্ষস্থানে ছিলেন। ২০০৭ ও ২০০৮-এ এই তালিকায় তাঁর অবস্থান ছিলো যথাক্রমে ১৪ এবং ৩।
জোলি তাঁর বাহ্যিক সৌন্দর্যের জন্য উল্লেখযোগ্য পরিমাণ মিডিয়া কভারেজ পেয়েছেন। তাঁর শরীরের সবচেয়ে আকর্ষণীয় ও উল্লেখযোগ্য দিক, তাঁর ঠোঁটজোড়া গণমাধ্যমে ব্যাপক মনোযোগের কারণ। যেসকল নারী কসমেটিক সার্জারির মাধ্যমে তাঁদের ঠোঁটের পরিবর্তন ঘটাতে চান তাঁদের ক্ষেত্রে এটাকে তিনি ‘পশ্চিমের সৌন্দর্য্যের বর্তমান স্বর্ণমানদন্ড’ হিসেবে বর্ণনা করেন। বিভিন্ন মিডিয়া ম্যাগাজিন ও সাময়িকীর পরিচালিত ভোটে একাধিকবার তিনি বিশ্বের ‘সবচেয়ে সুন্দরী’ বা ‘সেক্সি’ নারী হিসেবে পরিচিতি পেয়েছেন। এর মধ্যে রয়েছে, ২০০২ সালে "ভোগ", ২০০৪ সালে "এসকোয়ার", ২০০৫-এ আমেরিকান "এফএইচএম" ও ব্রিটিশ "হার্পার’স বাজার", ২০০৬-এ "পিপল" ও "হ্যালো!", ২০০৭-এ "এম্পায়ার", এবং ২০০৯ সালে "ভ্যানিটি ফেয়ার"। জোলির শরীরে থাকা বিভিন্ন রকমের উল্কি প্রায়ই গণমাধ্যমের মনোযোগের কারণ এবং সাক্ষাৎকারপ্রার্থীদের আলোচনার বিষয় হয়ে ওঠে। জোলি এসম্পর্কে বলেন যে, তিনি চলচ্চিত্রে নগ্নতার বিপক্ষে নন, তাঁর শরীরে থাকা অনেক রকমের এই উল্কিগুলো কোনো নগ্ন বা ভালোবাসার দৃশ্যধারণের সময় নির্মাতাকে আরও বেশি সৃষ্টিশীল করে তোলে। তাঁর অনেক চলচ্চিত্রেই উল্কি আড়াল করার জন্য বাড়তি রূপসজ্জার প্রয়োজন হয়েছে। এখন পর্যন্ত জানামতে জোলির শরীরে তেরোটি উল্কি রয়েছে। তাঁর শরীরে থাকা বিভিন্নরকম উল্কির মধ্যে আছে, উদ্ধৃতিমূলক, ভূ-স্থানাঙ্কমূলক, চিত্রমূলক প্রভৃতি উল্কি। উদ্ধৃতিমূলকের মধ্যে রয়েছে, মার্কিন নাট্যকার টেনেসি উলিয়ামসের রচিত উদ্ধৃতি—“” (হৃদয়ের বন্যতার প্রার্থনা, খাচায় বদ্ধ থাকে)। এই উদ্ধৃতিটি তিনি পেয়েছিলেন তাঁর মায়ের সাথে একত্রে একটি আরবি শব্দগুচ্ছের সাথে; শব্দগুচ্ছটি ছিলো: ‘’ (করার স্পৃহা)। এছাড়া আছে ল্যাটিন প্রবাদ “” (যা আমাকে লালন করে, তাই আমাকে ধ্বংস করে), এবং তাঁর ছেলে ম্যাডক্স-এর জন্য একটি ইয়ান্ত্রা প্রার্থনা যা লেখা হয়েছে প্রাচীণ খ্‌মের লিপিতে। এছাড়া তাঁর বাম হাতের উপরে ছয়টি ভৌগোলিক স্থানাঙ্কের উল্লেখ আছে, যা নির্দেশ করছে তাঁর ছয় সন্তানের জন্মস্থান। সময়ের সাথে সাথে তিনি তাঁর অনেক উল্কি ঢেকে বা মুছে ফেলেছেন। এর মধ্যে আছে তাঁর সাবেক স্বামী বিলি বব থর্নটনের ‘’ (বিলি বব) নামাঙ্কিত উল্কিটি। আরও আছে মৃত্যু প্রকাশক চৈনিক অক্ষর (), এবং তাঁর পেছন দিকে আঁকা একটি জানালার উল্কি। এই জানালার উল্কিটি মুছে ফেলার কারণ ব্যাখ্যা দিতে গিয়ে তিনি বলেন, একসময় বাইরে বেরোনোর আকাঙ্ক্ষায় তিনি তাঁর সম্পূর্ণ সময়টি জানালার ধারে বসে কাটিয়ে দিতে চেয়েছিলেন, কিন্তু সেখানে আজ তিনি প্রায় পুরো সময়টা বাইরেই কাটাচ্ছেন।
ইজাবেল আদজানি
১৯৭৫ সালের "লিস্তোয়ার দাদেল আশ." চলচ্চিত্রে "আদেল উ্যগো" চরিত্রে তাঁর অভিনয়ের জন্য তিনি তার প্রথম শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। "কামিই ক্লোদেল" চলচ্চিত্রের জন্য তিনি তার দ্বিতীয় মনোনয়ন পান এবং তিনি প্রথম ফরাসি অভিনেত্রী হিসেবে বিদেশি ভাষার চলচ্চিত্রে অভিনয় করে দুটি একাডেমি পুরস্কারের মনোনয়ন পান। তিনি ১৯৮১ সালে "পোসেসিওঁ" ও "কোয়ার্টেট" চলচ্চিত্রের জন্য কান চলচ্চিত্র উৎসব থেকে শ্রেষ্ঠ অভিনেত্রীর পুরস্কার এবং ১৯৮৯ সালে "কামিই ক্লোদেল" চলচ্চিত্রের জন্য বার্লিন আন্তর্জাতিক চলচ্চিত্র উৎসব থেকে শ্রেষ্ঠ অভিনেত্রী বিভাগে রৌপ্য ভল্লুক অর্জন করেন। তার অভিনীত অন্যান্য উল্লেখযোগ্য চলচ্চিত্র হল "ল্য লোকাত্যার" (১৯৭৬), "নসফেরাটু ফান্টোম ডের নাখট" (১৯৭৯), "সাবওয়ে" (১৯৮৫), "দিয়াবোলিক" (১৯৯৬) এবং "সু লে জ্যুপ দে ফিই" (২০১৪)।
অ্যান আর্চার
আর্চারের প্রথম টেলিভিশন কর্ম ছিল ১৯৭০ সালের ধারাবাহিক "মেন অ্যাট ল"। তিনি ১৯৭১ সালে মিস গোল্ডেন গ্লোব উপাধি লাভ করেন। তার প্রথম চলচ্চিত্র ছিল "দ্য হঙ্কার্স" (১৯৭২)। পরবর্তীতে তিনি "লাইফগার্ড" (১৯৭৬) ও "প্যারাডাইজ অ্যালি" (১৯৭৮) চলচ্চিত্রে অভিনয় করেন। "ফ্যাটাল অ্যাট্রাকশন" (১৯৮৭) চলচ্চিত্রে বেথ গ্যালগার চরিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। কিন্তু তিনি অলিম্পিয়া ডুকাকিসের কাছে পরাজিত হন। ১৯৯০-এর দশকে তিনি "প্যাট্রিয়ট গেমস" (১৯৯২), "শর্ট কাটস" (১৯৯৩), "ক্লেয়ার অ্যান্ড প্রেজেন্ট ডেঞ্জার" (১৯৯৪), "ইনডিসক্রেশন অব অ্যান আমেরিকান ওয়াইফ" (১৯৯৮) চলচ্চিত্রে কাজ করেন।
চার্লি চ্যাপলিন
শিকাগোর এসানে ফিল্ম ম্যানুফ্যাকচারিং কোম্পানি চ্যাপলিনকে চুক্তিতে ১০,০০০ মার্কিন ডলার বোনাসসহ প্রতি সপ্তাহে ১,২৫০ মার্কিন ডলারের প্রস্তাব দেয়। তিনি ১৯১৪ সালের ডিসেম্বর মাসের শেষের দিকে এই স্টুডিওতে যোগদান করেন। এখানে তিনি নিয়মিত অভিনেতা লিও হোয়াইট, বাড জেমিসন, প্যাডি ম্যাকগুইয়ার ও বিলি আর্মস্ট্রংদের সাথে স্টক কোম্পানি গঠন করেন। তিনি কিছু দিন পরেই প্রধান অভিনেত্রী হিসেবে এডনা পারভায়েন্সকে নিয়োগ দেন। পারভায়েন্সের সাথে চ্যাপলিন নিউ ইয়র্কের একটি ক্যাফেতে সাক্ষাৎ করেন এবং তাকে তার সৌন্দর্যের জন্য তাদের দলে অন্তর্ভুক্ত করেন। আট বছরে তিনি চ্যাপলিনের সাথে ৩৫টি চলচ্চিত্রে অভিনয় করেন; এই জুটির মধ্যে প্রেমের সম্পর্কও গড়ে ওঠে, যার পরিসমাপ্তি ঘটে ১৯১৭ সালে।
অরিজিনাল সিন (চলচ্চিত্র)
অরিজিনাল সিন () হচ্ছে ২০০১ সালে মুক্তিপ্রাপ্ত একটি অপরাধমূলক চলচ্চিত্র। এটির শ্রেষ্ঠাংশে অভিনয় করেছেন অ্যাঞ্জেলিনা জোলি ও অ্যান্টনিও বান্ডারাস। ঔপন্যাসিক কর্নেল উলরিচের "ওয়াল্টজ ইনটু ডার্কনেস" উপন্যাসের ওপর ভিত্তি করে নির্মিত হয়েছে। তাছাড়া চলচ্চিত্রটি ১৯৬৯ সালে মুক্তি পাওয়া ট্রুফট চলচ্চিত্র "মিসিসিপি মারমেইড" এর পুর্ননির্মাণ। এই চলচ্চিত্রটি ও ""-এর জন্য জোলি ২০০১ সালে গোল্ডেন র‌্যাস্পবেরি পুরস্কারে, সবচেয়ে বাজে অভিনেত্রী (Worst Actress) হিসেবে মনোনীত হন।
জোডি ফস্টার
ইয়েল বিশ্ববিদ্যালয় থেকে পাস করার পর ফস্টার কিশোর অভিনেত্রী থেকে প্রাপ্ত বয়স্ক অভিনেত্রী চরিত্রে অভিনয়ে প্রতিষ্ঠা লাভ করতে অনেক সংগ্রাম করতে হয়। প্রাপ্ত বয়স্ক চরিত্রে তার প্রথম সফলতা আসে "দি অ্যাকিউস্‌ড" (১৯৮৮) চলচ্চিত্রের মাধ্যমে। এই চলচ্চিত্রের জন্য তিনি শ্রেষ্ঠ অভিনেত্রীর জন্য একাডেমি পুরস্কার ও গোল্ডেন গ্লোবসহ বেশ কয়েকটি পুরস্কার জয় করেন। তিনি শ্রেষ্ঠ অভিনেত্রী বিভাগে তার দ্বিতীয় একাডেমি পুরস্কার লাভ করেন মনস্তাত্বিক থ্রিলারধর্মী "দ্য সাইলেন্স অব দ্য ল্যাম্বস" (১৯৯১) চলচ্চিত্রে সিরিয়াল খুনের তদন্তকারী এফবিআইয়ের শিক্ষানবিশ ক্লেরিস স্টারলিং চরিত্রে অভিনয়ের জন্য। একই বছর ফস্টারের পরিচালনায় অভিষেক হয় "লিটল ম্যান টেট" চলচ্চিত্র দিয়ে, এবং পরের বছর ১৯৯২ সালে তিনি তার নিজস্ব প্রযোজনা প্রতিষ্ঠান এগ পিকচার্স প্রতিষ্ঠা করেন। এই প্রতিষ্ঠানের প্রযোজিত প্রথম চলচ্চিত্র হল "নেল" (১৯৯৪), এতে ফস্টার নাম ভূমিকায় অভিনয় করে তার চতুর্থ একাডেমি পুরস্কারের মনোনয়ন লাভ করেন। তার পরিচালিত দ্বিতীয় চলচ্চিত্র "হোম ফর দ্য হলিডেজ" (১৯৯৫) ব্যবসাসফল হয় নি এবং সমালোচকদের মিশ্র প্রতিক্রিয়া লাভ করে। ১৯৯০ এর দশকের তার অন্যান্য চলচ্চিত্রসমূহ হল নাট্যধর্মী "সমারসবি", পশ্চিমা ধাঁচের হাস্যরসাত্মক "মাভেরিক" (১৯৯৪), বিজ্ঞান কল্পকাহিনীধর্মী "কনট্যাক্ট" (১৯৯৭) এবং নাট্যধর্মী "অ্যানা অ্যান্ড দ্য কিং" (১৯৯৯)।
অ্যাবিগেইল ব্রেসলিন
অ্যাবিগেইল ক্যাথলিন ব্রেসলিন (জন্ম এপ্রিল ১৪, ১৯৯৬) হলেন একজন মার্কিন অভিনেত্রী এবং গায়িকা। তিনি তার প্রথম কোন বিজ্ঞাপনে হাজির হন, যখন তার বয়স ছিল মাত্র তিন বছর, এছাড়াও মাত্র পাচঁ বছর বয়সে তিনি প্রথমবারের মত ২০০২ সালে মুক্তিপ্রাপ্ত মার্কিন চলচ্চিত্র, ""সাইনস""-এ অভিনয় করেন। তার অভিনীত অন্যান্য চলচ্চিত্রের মধ্যে ২০০৪ সালে মুক্তিপ্রাপ্ত "রাইজিং হ্যালেন", ২০০৬ সালে মুক্তিপ্রাপ্ত "লিটল মিস সসানশাইন", যেটির জন্য তিনি সেরা পার্শ অভিনেত্রী বিভাগে একাডেমি পুরষ্কার-এর জন্য মনোনয়ন পেয়েছেন, ২০০৭ সালে মুক্তিপ্রাপ্ত "নো রেজারবেশনস", ২০০৮ সালে মুক্তিপ্রাপ্ত "নিমস আইল্যান্ড", ২০০৮ সালে মুক্তিপ্রাপ্ত "ডেফিনেটলি মেইবি", ২০০৯ সালে মুক্তিপ্রাপ্ত "মাই সিস্টারর্স কিপার", ২০০৯ সালে মুক্তিপ্রাপ্ত "জম্বিল্যান্ড" , ২০১১ সালে মুক্তিপ্রাপ্ত "র‍্যাঙ্গো", এবং ২০১৩ সালে মুক্তিপ্রাপ্ত "" অন্যতম। ২০১৫ সালের সেপ্টেম্বর মাসে, তিনি মার্কিন টেলিভিশন চ্যানেল ফক্স-এ প্রচারিত অধীরতামূলক-হাস্যরসাত্বক দৃশ্যকাব্যের ধারাবাহিক "স্ক্রিম কুইন"-এ অভিনয় করা শুরু করেন, যেটিতে অভিনয় করার মাধ্যমে তিনি প্রথমবারের মত ছোট পর্দার ধারাবাহিকে নিয়মিত অভিনয় করেন।
লেজলি জেন
২০০১ সালে তিনি যৌনশিল্পের জগতে প্রবেশ করেন। আগে তিনি স্ট্রিপ ক্লাবে নাচতেন। এখানেই তিনি একজন পর্নোগ্রাফিক অভিনেত্রীর সাথে দেখা করেন এবং তিনিই তাঁকে পর্ন করবার জন্য উৎসাহিত করেছিলেন। "সেরেনিটিস রোমান অর্গি" ছিল তাঁর প্রথম পর্নোগ্রাফিক ছবি for উইকেড পিকচারস এর জন্য। তাঁর সারা ক্যারিয়ারে তিনি বিভিন্ন সময়ে বিভিন্ন খেতাবের জন্য মনোনয়ন পেয়েছেন এবং তিনি ২০০২ এ.ভি.এন পুরষ্কার তিনি মনোনীত হয়েছিলেন বেস্ট নিউ স্টারলেট এর জন্য এবং চারটে এক্স.আর.সি.ও খেতাবের জন্য। ২০০৫ সালে তিনি বেস্ট সাপোর্টিং অ্যাক্ট্রেস এর জন্য এ.ভি.এন পুরষ্কার পুরষ্কার পেয়েছিলেন।
অ্যাঞ্জেলিনা জোলি
জোলি বিভিন্ন সাক্ষাৎকারে বলেছেন যে, তিনি একজন উভকামী, এবং তিনি এও বলেছেন যে, "ফক্সফায়ার" চলচ্চিত্রে তাঁর সহঅভিনেত্রী জেনি শিমিজুর সাথে তাঁর যৌনসম্পর্ক ছিলো। এ সম্পর্কে তিনি বলেন, “আমার স্বামীর সাথে বিবাহিত না থাকলে সম্ভবত আমি তাঁকে বিয়ে-ই করতাম। দ্বিতীয়বার দেখার পরই আমি প্রথমবারের মতো তাঁর প্রেমে পড়ে যাই।” ২০০৩ সালে যখন তাঁকে জিজ্ঞেস করা হয়, তিনি উভকামী কিনা, তখন জোলি বলেন, “অবশ্যই। যদি আমি কালকে এক নারীর প্রেমে পড়ি, তাহলে আমার কি এমন অনুভূতি আসবে যে তাঁকে আমি চুমু খেতে বা স্পর্শ করতে চাই? বা আমি তাঁর প্রেমে পড়ে গেছি? হ্যাঁ! অবশ্যই!”
অ্যাঞ্জেলিনা জোলি
"জিয়া"-তে অভিনয় শেষে জোলি তাঁর আবাসস্থল পরিবর্তন করে নিউ ইয়র্কে চলে যান এবং কিছুদিনের জন্য অভিনয় থেকে বিরতি নেন, কারণ তিনি তখন অনুভব করছিলেন যেন তাঁর ‘কিছুই দেবার নেই’। তিনি নিউ ইয়র্ক ইউনিভার্সিটিতে চলচ্চিত্র পরিচালনার ওপর পড়াশোনা শুরু করেন এবং লিখিত ক্লাসগুলোতে নিয়মিত অংশ নিতে থাকেন। "ইনসাইড দি অ্যাক্টরস স্টুডিও" নামে একটি টেলিভিশন অনুষ্ঠানে তিনি এর কারণ ব্যাখ্যা করেন এই বলে যে—“আমাকে আবার টেনে তোলার জন্য এটাই ভালো উপায়”।
ইউ উইল নেভার ইট লাঞ্চ ইন দিস টাউন এগেইন
বইটি শুরু হয় ১৯৮৯ সালের লেখিকাকে পাঠকের সাথে পরিচয় করানোর মাধ্যমে এবং তা পরপরই পাঠক ১৯৪০ এর দশকে ফিরে যায় ব্রুকলিন-এ যেখানে জুলিয়ার শৈশব কেটেছে। তারপর বইটিতে দেখানো হয় লেখিকার জীবনের শুরুর দিক যখন লেখিকা এবং তার  স্বামী মাইকেল চলচিত্র প্রযোজক হিসেবে আত্মপ্রকাশ করেন। এই জুটির প্রযোজিত প্রথম চলচিত্র ছিল স্টিলইয়ার্ড ব্লুস এবং এর মাধ্যমে তারা ১০০,০০০ ডলার আয় করে নেন। এরপর তারা ক্যালিফর্নিয়ার মালিব্যুতে থাকতে শুরু করেন। তারা কেট নামে মেয়ের বাবা-মা হন লেখিকা যখন তার ক্যারিয়ারের সবচেয়ে ভাল সময়টা কাটাচ্ছিলেন ঠিক তখনই মাদক সেবন শুরু করার মাধ্যমে তার অধঃপতনের শুরু হয়। এমনকি অষ্কার গ্রহণের দিনও তিনি মাদকাসক্ত ছিলেন। মাদক হিসেবে তিনি গ্রহণ করতেন একটি ডায়েট পিল, অল্প পরিমাণে কোক দেড় গ্লাস ওয়াইন এবং ভ্যালিয়াম ৩টি জুলিয়া সে সময়ে হলিউডের প্রথম শ্রেণীর অনেক তারকার গোপন তথ্য ফাঁস করে দেন যাদের মধ্যে স্টিভেন স্পিলবার্গ, মার্টিন স্কোরসেজি, রিচার্ড ড্রেইফাস, ডেভিড গ্রেফান উল্লেখযোগ্য।এদের মধ্যে অনেকেই ছিলেন '৬০ এবং '৭০ এর দশকের হলিউডের প্রাণপুরুষ কিন্তু লেখিকা তাদেরকে খারাপ চোখে দেখতেন। পরবর্তিতে লেখিকা মাদক হিসেবে কোকেইন নেওয়া শুরু করেন। একজন উগ্র মাদকাসক্তের সাথে পরবর্তিতে তিনি সম্পর্ক শুরু করেন যার ফলে লেখিকার নিজের মায়ের অন্ত্যেষ্টিক্রিয়াতেও থাকতে পারেননি। এবিষয়গুলো বইটিতে আলোচিত হয়েছে।
ব্রাঞ্জেলিনা
ব্রাঞ্জেলিনা (ইংরেজি: Brangelina) বলতে সুপারকাপল ব্র্যাড পিট ও অ্যাঞ্জেলিনা জোলি নামের দুজন মার্কিন অভিনয়শিল্পীকে বোঝানো হয়। ব্র্যাড পিট হচ্ছেন "ফাইট ক্লাব", "সেভেন", "টুয়েলভ মাঙ্কিস", এবং "দ্য কিউরিয়াস কেইস অফ বেঞ্জামিন বাটন" খ্যাত একজন মার্কিন অভিনেতা, এবং অ্যাঞ্জেলিনা জোলি হচ্ছেন "হ্যাকারস", "গার্ল, ইন্টারাপ্টেড", "", এবং "চেঞ্জলিং" খ্যাত একজন একাডেমি পুরস্কার বিজয়ী মার্কিন অভিনেত্রী।
অ্যাঞ্জেলিনা জোলি
২০০৩ সালে জোলি "লারা ক্রফ্‌ট: টুম্ব রেইডার" চলচ্চিত্রের দ্বিতীয় পর্ব ""-এ অভিনয় করেন, কিন্তু এখানে তাঁর অভিনয় আগের মতো ততোটা উজ্জ্বল ছিলো না। ছবিটি আন্তর্জাতিকভাবে ১৬.৫ কোটি মার্কিন ডলার আয় করে। ঐ বছরে জোলি "বিয়ন্ড বর্ডারস" নামে আরেকটি চলচ্চিত্রে অভিনয় করেন, যার কাহিনী গড়ে উঠেছিলো আফ্রিকায় কাজ করা সাহায্যকর্মীদের নিয়ে। যদিও ছবিটির বিষয়বস্তু জোলির বাস্তব জীবনের সাথে সাদৃশ্যপূর্ণ, তবুও ছবিটি সমালোচকদের দৃষ্টি ও ব্যবসা, উভয়দিক থেকে সফলতা অর্জনে ব্যর্থ হয়। "লস অ্যাঞ্জেলেস টাইমস" এ সম্পর্কে তাঁদের এক প্রতিবেদনে উল্লেখ করে, “জোলি যা করেছেন তাঁর অস্কার বিজয়ী চলচ্চিত্র "গার্ল, ইন্টারাপ্টেড"-এ, তা প্রমাণ করে, যেটির বাস্তবতা তিনি বোঝেন সেই চরিত্রে তিনি গতিময়তা ও বিশ্বাসযোগ্যতা উভয়ই আনার সামর্থ্য রাখেন। এবং তিনি সেটা করতেও পারেন, "লারা ক্রফট"-এর ছবিগুলোতে, কার্টুনের ছবিগুলোতে তিনি তা করে দেখিয়েছেন। কিন্তু একটি উঁচুমানের চরিত্রের অবহেলিত অবস্থা, আর নিচুমানের লেখায় ফুটিয়ে তোলা এই সহিংস পৃথিবীর হাড্ডিসার কিছু মানুষের কথা, তাঁকে সম্পূর্ণ পরাজিত করে ফেলেছে।”
মার্শেলিন বার্ট্রান্ড
তাঁর কন্যা অ্যাঞ্জেলিনা জোলির জন্য বার্ট্রান্ডকে প্রায়শই একজন ফরাসি অভিনেত্রী মনে করা হয়, যদিও তা ভুল। এ বিষয়ে অ্যাঞ্জেলিনা জোলির নিজের বক্তব্য, “আমার মা একজন ফরাসি থেকেও বেশিকিছু। তাঁর খেলাধুলা ও বেড়ে ওঠা সবই দাদা-দাদীর বসবাসের স্থানে।” ১৯৬৫ সালে বার্ট্রান্ডের পরিবার শিকাগো থেকে বেভারলি হিলস-এ স্থানান্তরিত হয়। তিনি পড়াশোনাও করেন বেভারলি হিলস হাই স্কুলে।
জো ভ্যান ফ্লিট
১৯৪৬ সালে "দ্য উইন্টার্‌স টেল" মঞ্চনাটকে ডোরকার চরিত্রে অভিনয়ের মাধ্যমে ব্রডওয়ে মঞ্চে ভ্যান ফ্লিটের অভিষেক হয়। কয়েক বছরের মধ্যে তিনি তার অভিনয় দক্ষতা দিয়ে অন্যতম নাট্যধর্মী অভিনেত্রী হিসেবে প্রতিষ্ঠা লাভ করেন। তিনি ১৯৫০ সালে "কিং লিয়ার" নাটকে রিগান চরিত্রে অভিনয় করেন। ১৯৫২ সালে তিনি প্রথমবারের মত এলিয়া কাজান নির্দেশিত "ফ্লাইট ইনটু ইজিপ্ট" নাটকে অভিনয় করেন। পরের বছর টেনেসি উইলিয়ামসের বিতর্কিত "কামিনো রিয়াল" নাটকে কামিল চরিত্র তাকে মঞ্চনাটকে প্রতিষ্ঠা অর্জনে সহায়তা করে। এই নাটকটিও নির্দেশনা দেন কাজান। ভ্যান ফ্লিট পরবর্তীতে তার জীবনে কাজানের প্রভাবের কথা উল্লেখ করেন।
১৯৫৫ সালে কাজান জন স্টাইনবেকের "ইস্ট অব ইডেন" অবলম্বনে নির্মিত "একই নামের চলচ্চিত্রে তাকে ক্যাথি অ্যামস চরিত্রের জন্য নির্বাচন করেন। এই ছবিটি দিয়ে ভ্যান ফ্লিটের চলচ্চিত্রে অভিষেক হয়। এই ছবিতে তার জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। ১৯৬০ সাল পর্যন্ত তিনি নিয়মিত চলচ্চিত্রে কাজ করেন এবং এই সময়ে তিনি "দ্য রোজ ট্যাটু" (১৯৫৫), "আই উইল ক্রাই টুমরো" (১৯৫৫), "দ্য কিং অ্যান্ড ফোর কুইন্স" (১৯৫৬) এবং "গানফাইট অ্যাট দ্য ও.কে. কোরাল" (১৯৫৭) ছবিতে অভিনয় করেন। ১৯৫৭ সালে লিলিয়ান গিশ ও ইভা মারি সেন্টের সাথে হর্টন ফুটের "দ্য ট্রিপ টু বাউন্টিফুল" নাটকে জেসি মে ওয়াটস চরিত্রে অভিনয় করেন। "দ্য ট্রিপ টু বাউন্টিফুল" নাটকে অভিনয়ের জন্য তিনি শ্রেষ্ঠ অভিনেত্রী বিভাগে টনি পুরস্কার লাভ করেন।
ডলি আনোয়ার
ডলি অভিনয় শুরু করেন বাংলাদেশ টেলিভিশনের প্রথম নাটক "একতলা দোতলা" দিয়ে। মঞ্চেও সফল অভিনেত্রী ছিলেন। "সূর্য দীঘল বাড়ি" চলচ্চিত্রের প্রধান চরিত্রে অভিনয়ের মাধ্যমে চলচ্চিত্রে যাত্রা শুরু। তিনি একটি ম্যাগাজিনের সম্পাদকও ছিলেন।
উপি গোল্ডবার্গ
গোল্ডবার্গ খ্যাতির শিখরে পৌঁছান "দ্য কালার পার্পল" চলচ্চিত্রে সেলি চরিত্রে অভিনয় করে, এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং তার প্রথম গোল্ডেন গ্লোব পুরস্কার অর্জন করেন। ১৯৯০ সালে প্রণয়ধর্মী কাল্পনিক চলচ্চিত্র "ঘোস্ট"-এ অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন এবং তার দ্বিতীয় গোল্ডেন গ্লোব পুরস্কার অর্জন করেন।
লিটা গ্রে
গ্রে আট বছর বয়সে চার্লি চ্যাপলিনের সাথে একটি ক্যাফে সাক্ষাৎ করেন। তিনি চ্যাপলিনের চলচ্চিত্রে প্রথম অভিনয় করেন ১২ বছর বয়সে। তার অভিনীত প্রথম চলচ্চিত্র "দ্য কিড" ১৯২১ সালে মুক্তি পায়। এতে তিনি একটি পরী চরিত্রে অভিনয় করেন। একই বছর তিনি চ্যাপলিনের "দি আইডল ক্লাস" চলচ্চিত্রে একজন তরুণীর ভূমিকায় অভিনয় করেন। তার এক বছরের চুক্তি নবায়ন করা হয় নি। পরবর্তীতে "দ্য গোল্ড রাশ" চলচ্চিত্রের জন্য অভিনেত্রীর অডিশন নেওয়া হচ্ছে এই খবর জানার পর তিনি আবার চ্যাপলিনের সাথে সাক্ষাৎ করেন। তিনি এই চলচ্চিত্রে অতিরিক্ত শিল্পী হিসেবে কাজ করেন।
আনোয়ারা (অভিনেত্রী)
ষাটের দশকে বাংলা চলচ্চিত্রে আনোয়ারার আগমন ঘটে। তার চলচ্চিত্রে অভিষেক ঘটে একজন নৃত্যশিল্পী হিসেবে। ১৯৬১ সালে ১৪-১৫ বছর বয়সে অভিনেতা আজিমের মাধ্যমে তিনি চলচ্চিত্রে আসেন। এসময় তিনি পরিচালক ফজলুল হকের "আজান" চলচ্চিত্রে প্রথম নৃত্যশিল্পী হিসেবে কাজ করেন। নাচ শিখেছেন ওস্তাদ দেব কুমার এর কাছে। চলচ্চিত্রটি মুক্তি দেওয়ার সময় এর নাম পরিবর্তন করে ‘উত্তরণ’ রাখা হয়। তবে ‘উত্তরণ’ চলচ্চিত্রটি পরে মুক্তি পায়নি। তার অভিনীত প্রথম মুক্তিপ্রাপ্ত চলচ্চিত্র ‘নাচঘর’। এ চলচ্চিত্রেও তিনি নৃত্যশিল্পী হিসেবে অংশগ্রহণ করেন। প্রখ্যাত চলচ্চিত্র নির্মাতা আবদুল জব্বার খান ছিলেন এ চলচ্চিত্রের পরিচালক। উর্দু ভাষার এ চলচ্চিত্রটি ১৯৬৩ সালে মুক্তি পায়। একই বছরে মুক্তিপ্রাপ্ত ‘প্রীত না জানে রীত’ চলচ্চিত্রেও নৃত্যশিল্পী হিসেবে ছিলেন। এর পরে তিনি বেশ কিছু উর্দু ও বাংলা চলচ্চিত্রে কাজ করেন। ১৯৬৪ সালে তিনি জহির রায়হানের সংগম চলচ্চিত্র প্রথম সহ-অভিনেত্রী হিসেবে অভিনয় করেন। ১৯৬৫ সালে মুক্তিপ্রাপ্ত ‘জানাজানি’ চলচ্চিত্রটি তার জীবনে একটি উল্লেখযোগ্য ছবি। ওই ছবিতে তার নায়ক ছিলেন শওকত আকবর। ১৯৬২ - ১৯৬৬ সালে তিনি মোট ১৯টি চলচ্চিত্রে বিভিন্ন পার্শ্ব চরিত্রে অভিনয় করেন।
ইন ওল্ড অ্যারিজোনা
১৯২৮ সালের ২৫শে ডিসেম্বর লস অ্যাঞ্জেলেস চলচ্চিত্রটির উদ্বোধনী প্রদর্শনী হয় এবং ১৯২৯ সালে ২০শে জানুয়ারি তা মার্কিন যুক্তরাষ্ট্রে বৃহৎ পরিসরে মুক্তি পায়। চলচ্চিত্রটি ২য় একাডেমি পুরস্কার আয়োজনে শ্রেষ্ঠ চলচ্চিত্রসহ পাঁচটি বিভাগে পুরস্কারের জন্য মনোনীত হয় এবং ব্যাক্সটার শ্রেষ্ঠ অভিনেতা বিভাগে একটি পুরস্কার অর্জন করেন।
লারা ক্রফ্‌ট: টুম্ব রেইডার
লারা ক্রফ্‌ট: টুম্ব রেইডার () হচ্ছে "টুম্ব রেইডার" নামক ভিডিও গেম ধারাবাহিকে চলচ্চিত্ররূপ।এটির পরিচালক সাইমন ওয়েস্ট এবং চলচ্চিত্রটিতে নাম ভূমিকায় অভিনয় করেছেন অ্যাঞ্জেলিনা জোলি, লারা ক্রফ্‌ট চরিত্রে। যুক্তরাষ্ট্রে ১৫ জুন, ২০০১-এ চলচ্চিত্রটি মুক্তি পায়।
ক্যাটি জুরাডো
জুরাডো ১৯৪৩ সালে মেক্সিকোতে তার অভিনয় জীবন শুরু করেন। ১৯৪০-এর দশক থেকে শুরু করেন ১৯৬০-এর দশকের শুরু পর্যন্ত মেক্সিকান চলচ্চিত্রের স্বর্ণযুগে জুরাডো খল অভিনেত্রী হিসেবে কাজ করেন। ১৯৫১ সালে চলচ্চিত্র নির্মাতা বাড বোটিচারের "দ্য বুলফাইটার অ্যান্ড দ্য লেডি" দিয়ে তার হলিউডে অভিনয় জীবন শুরু হয়। ১৯৫০ ও ১৯৬০-এর দশকে তার অভিনীত উল্লেখযোগ্য চলচ্চিত্রগুলো হল "অ্যারোহেড" (১৯৫৩), "ওয়ান-আইড জ্যাকস" (১৯৬১), এবং "প্যাট গেরেট অ্যান্ড বিলি দ্য কিড" (১৯৭৩)।
জিন কেলি
জিন কেলি মূলত গীতিনাট্যমূলক চলচ্চিত্রে অভিনয় করতেন। তিনি ১৯৪০ ও ১৯৫০-এর দশকের সবচেয়ে সফল কিছু গীতিনাট্যমূলক ছায়াছবিতে অভিনয়, নৃত্য পরিচালনা ও পরিচালনার দায়িত্ব পালন করেন। ১৯৪২ সালে তিনি জুডি গারল্যান্ডের বিপরীতে "ফর মি অ্যান্ড মাই গ্যাল" ছায়াছবির মাধ্যমে তাঁর অভিনয়জীবন শুরু করেন। এর পরে তিনি একে একে "ডু ব্যারি ওয়াজ আ লেডি" (১৯৪৩), "থাউজেন্ডস চিয়ার" (১৯৪৩), "দ্য পাইরেট" (১৯৪৮), "অন দ্য টাউন" (১৯৪৯) এবং "ইট্‌স অলওয়েজ ফেয়ার ওয়েদার" (১৯৫৫)সহ আরও অনেক ছবিতে অভিনয় করেন। কর্মজীবনের শেষদিকে তিনি গীতিনাট্য ধারার বাইরে দুইটি ছবিতে অভিনয় করেন, যেগুলি হল "ইনহেরিট দ্য উইন্ড" (১৯৬০) এবং "ওয়াট আ ওয়ে টু গো" (১৯৬৪)। এছাড়া তিনি গোটা কর্মজীবন জুড়েই অনেকগুলি ছবি পরিচালনা করেন। এদের মধ্যে "হেলো, ডলি!" (১৯৬৯) উল্লেখযোগ্য; ছবিটি অস্কার পুরস্কারের জন্য সেরা চলচ্চিত্র শ্রেণীতে মনোনীত হয়েছিল।
অড্রি হেপবার্ন
অভিনয় জীবনের প্রথমদিকে কয়েকটি ব্রিটিশ চলচ্চিত্রে উপস্থিতি এবং ১৯৫১ সালে ব্রডওয়ে নাটক "জিজিতে" অভিনয়ের পর, হেপবার্ন "রোমান হলিডে" (১৯৫৩) চলচ্চিত্রে তিনি প্রধান চরিত্রে অভিনয় করেন, যার জন্য তিনি প্রথম অভিনেত্রী হিসেবে একইসাথে একটি একাডেমি পুরস্কার, একটি গোল্ডেন গ্লোব এবং একক কর্মসঞ্চালনের জন্য বাফটা পুরস্কার পুরস্কার অর্জন করেন। একই বছর, তিনি অনডিন নাটকে অভিনয়ের জন্য মঞ্চনাটকে শ্রেষ্ঠ অভিনেত্রীর জন্য টনি পুরস্কার অর্জন করেন। পরবর্তীতে তিনি বেশ-কয়েকটি সফল চলচ্চিত্রে অভিনয় করেন, যার মধ্যে রয়েছে "সাবরিনা" (১৯৫৪), "দ্য নান্‌স স্টোরি" (১৯৫৯), "ব্রেকফাস্ট অ্যাট টিফিনি্‌স" (১৯৬১), "চ্যারেড" (১৯৬৩), "মাই ফেয়ার লেডি" (১৯৬৪) এবং "ওয়েট আনটিল ডার্ক" (১৯৬৭), শেষোক্ত চলচ্চিত্রের জন্য তিনি দ্বিতীয়বারের মত একাডেমি পুরস্কার এবং গোল্ডেন গ্লোব পুরস্কার ও বাফটা মনোনয়ন পান। হেপবার্ন স্বল্পসংখ্যকদের মধ্যে একজন যিনি একাডেমি, এমি, গ্র্যামি ও টনি পুরস্কার পেয়েছেন। তিনি শ্রেষ্ঠ ব্রিটিশ অভিনেত্রী হিসেবে তিনবার বাফটা পুরস্কার অর্জনের রেকর্ড করেন।
পর্নোগ্রাফির স্বর্ণযুগ
পর্নোগ্রাফির স্বর্ণযুগ, পর্নো চিক অথবা যৌনশিল্পের স্বর্ণযুগ চলচ্চিত্রের ইতিহাসে সেই যুগকে বলা হয় যখন আমেরিকায় বাণিজ্যিক পর্নোগ্রাফি মূলধারার চলচ্চিত্র, চলচ্চিত্র সমালোচক তথা জনসাধারণের কাছ থেকেও ইতিবাচক অভিজ্ঞতা অর্জন করে। এই যুগের শুরু ধরা হয় ১৯৬৯ সালে অ্যান্ডি ওয়ারহোল পরিচালিত ব্লু মুভি এবং ১৯৭০ সালে বিল ওসকো প্রযোজিত "মোনা" চলচ্চিত্রটি মুক্তিলাভের পর। এই চলচ্চিত্রটিই মার্কিন যুক্তরাষ্ট্রে প্রথম যৌন চিত্রিত প্রাপ্তবয়স্ক প্রেমমূলক চলচ্চিত্র ছিল যা ব্যাপক ভাবে প্রেক্ষাগৃহে মুক্তি পায়। উপরিউক্ত উভয়ই চলচ্চিত্র দ্বারা প্রভাবিত হয়েই ১৯৭২-এর গেরার্ড ডামিয়ানো পরিচালিত ও লিন্ডা লাভল্যাক অভিনীত চলচ্চিত্র "ডীপ থ্রট", মাইকেল ব্রাদার্স পরিচালিত ও মেরিলাইন চেম্বার্স অভিনীত "বিহাইন্ড দ্যা গ্রিন ডোর, ১৯৭৩ সালের আবারও ডামিয়ানো পরিচালিত "দ্যা ডেভিল ইন মিস জনেস", এবং ১৯৭৬ সালের র‍্যডলি মেটগার পরিচালিত এবং পুরস্কারজয়ী লেখক টনি বেন্টলি (যাকে স্বর্ণযুগের "মুকট মণি" বলা হত) দ্বারা বিবেচিত "দি ওপেনিং অব মাইস্টি বীথভেন ইত্যাদি।
হেলেনা বোনাম কার্টার
তার চলচ্চিত্র জীবন শুরু হয় "লেডি জেন" (১৯৮৬) চলচ্চিত্রের নাম ভূমিকায় অভিনয়ের মধ্য দিয়ে। যদিও তার অভিনীত মুক্তিপ্রাপ্ত প্রথম চলচ্চিত্র "আ রুম উইথ আ ভিউ" (১৯৮৫), যা "লেডি জেন" চলচ্চিত্রের পরে চিত্রায়ন শুরু হলেও তার দুই মাস পূর্বে মুক্তি পায়। তার অন্যান্য উল্লেখযোগ্য চলচ্চিত্র ভূমিকা হল "হ্যামলেট" (১৯৯০)-এ অফেলিয়া, "অ্যালিস ইন ওয়ান্ডারল্যান্ড" (২০১০)-এ রেড কুইন, "গ্রেট এক্সপেক্টেশন্স" (২০১২)-এ মিস হ্যাভিশ্যাম, সঙ্গীতধর্মী "লে মিজেরাবল" (২০১২)-এ মাদাম থেনার্দিয়ে।
জনি লি মিলার
২৮ মার্চ, ১৯৯৬ সালে জোলি অভিনেত্রী অ্যাঞ্জেলিনা জোলির সাথে বিবাহবন্ধনে আবদ্ধ হন। আঠারো মাস পর থেকে তারা আলাদা বসবাস করতে শুরু করেন, এবং ৯ ফেব্রুয়ারি, ১৯৯৯ তাঁদের বিচ্ছেদ ঘটে। ২০০৬ সালে তিনি অভিনেত্রী ও মডেল মিশেল হিক্সের সাথে প্রেম শুরু করেন। জুলাই ২০০৮-এ তাঁরা মালিবুতে বিয়ে করেন, কারণ তাঁরা তাঁদের প্রথম সন্তানটি আশা করছিলেন। তাঁদের সন্তান বাস্টার টিমোথি মিলারের জন্ম হয় ক্যালিফোর্নিয়ার লস অ্যাঞ্জেলসে, ৩ ডিসেম্বর, ২০০৮-এ। জন্মের সময় তাঁর ওজন ছিলো ৯ পাউন্ড। মিলারের বর্তমান ও সাবেক স্ত্রী'র জন্মদিন অভিন্ন, ৪ জুন; কিন্তু জন্মসালটি ভিন্ন।
সুজান সার‍্যান্ডন
সার‍্যান্ডন ১৯৭০ সালে "জো" চলচ্চিত্র দিয়ে তার অভিনয় জীবন শুরু করেন এবং পরে "আ ওয়ার্ল্ড অ্যাপার্ট" (১৯৭০-৭১) সোপ অপেরায় অভিনয় করেন। ১৯৭৪ সালে তিনি টিভি চলচ্চিত্র "এফ. স্কট ফিট্‌জেরাল্ড অ্যান্ড 'দ্য লাস্ট অব দ্য বেলেস"'-এ জেল্ডা ফিট্‌জেরাল্ডের যুবতী বয়সের চরিত্রে এবং ১৯৭৫ সালে জনপ্রিয় কাল্ট চলচ্চিত্র "দ্য রকি হরর পিকচার শো"-এ অভিনয় করেন। তিনি "আটলান্টিক সিটি" (১৯৮০), "থেলমা অ্যান্ড লুইস" (১৯৯১), "লরেঞ্জোস অয়েল" (১৯৯২) ও "দ্য ক্লায়েন্ট" (১৯৯৪) চলচ্চিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং "ডেড ম্যান ওয়াকিং" (১৯৯৫) ছবিতে অভিনয় করে একাডেমি পুরস্কার ও স্ক্রিন অ্যাক্টরস গিল্ড পুরস্কার লাভ করেন। এছাড়া তিনি "দ্য ক্লায়েন্ট" ছবিতে তার কাজের জন্য শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কার লাভ করেন। তার অন্যান্য উল্লেখযোগ্য চলচ্চিত্র হল "প্রিটি বেবি" (১৯৭৮), "দ্য হাঙ্গার" (১৯৮৩), "দ্য উইচেস অব ইস্টউইক" (১৯৮৭), "বুল ডারহাম" (১৯৮৮), "হোয়াইট প্যালেস" (১৯৯০), "লিটল উইমেন" (১৯৯৪), "স্টেপমম" (১৯৯৮), "এনচেন্টেড" (২০০৭), "দ্য লাভলি বোনস" (২০০৯), "ট্যামি" (২০১৪), "দ্য মেডলার" (২০১৫), এবং "আ ব্যাড মমস ক্রিসমাস" (২০১৭)।
অ্যাঞ্জেলিনা জোলি
এরপর জোলি "অরিজিনাল সিন" (২০০১) চলচ্চিত্রে আন্তোনিও বান্দেরাসের বিপরীতে অভিনয় করেন। এখানে জোলির চরিত্রটি ছিলো বান্দেরাসের চিঠিপ্রাপ্ত বিয়ের কনে ও পরবর্তীকালে বিবাহিত স্ত্রী জুলিয়া রাসেল হিসেবে। চলচ্চিত্রটির নাট্যরূপ রচিত হয়েছিলো কর্নেল উলরিচ রচিত রহস্যপোন্যাস "ওয়াল্টজ ইনটু ডার্কনেস" অনুসারে। সমালোচকদের সুদৃষ্টি কাড়তে চলচ্চিত্রটি সম্পূর্ণ ব্যর্থ হয়। "নিউ ইয়র্ক টাইম্‌স" মন্তব্য করে, “গল্পটি মিস জোলিকে প্রায় মেরেই ফেলেছিলো।” ২০০২ সালে তিনি "লাইফ অর সামথিং লাইক ইট" চলচ্চিত্রে ল্যারি ক্যারিগ্যান চরিত্রে অভিনয় করেন। একজন উচ্চাকাঙ্ক্ষী টেলিভিশন প্রতিবেদককে নিয়ে এই ছবিটির মূল গল্প আবর্তিত, যে ঘোষণা দেয় সে এক সপ্তাহের মধ্যে মারা যাবে। সমালোচকরা ছবিটিকে খুব ভালোভাবে নেননি, কিন্তু জোলির অভিনয় কিছু উৎসাহব্যঞ্জক মন্তব্য লাভ করে। সিএনএন-এর পল ক্লিনটন লেখেন, “জোলি তাঁর চরিত্রে ছিলেন অসাধারণ, যদিও ছবিটির কাহিনীর মাঝের কিছু অংশ ছিলো হাস্যকর। একাডেমি পুরস্কারপ্রাপ্ত এই অভিনেত্রী এখানে নিজেকে খুঁজে পাওয়ার চেষ্টা, এবং অর্থপূর্ণ জীবনের প্রকৃত অর্থের সন্ধানে তাঁর যাত্রা অবিশ্বাস্য সুন্দরভাবে ফুটিয়ে তুলেছেন।”
অ্যাঞ্জেলিনা জোলি
২০০৩ সালে জোলি ছয় দিনের সফরে তানজানিয়ার পশ্চিম সীমান্তে যান, যেখানে মূলত কঙ্গোর শরণার্থীরা অবস্থান করেন। এছাড়া তিনি শ্রীলঙ্কাতেও এক সপ্তাহব্যাপী একটি সফর করেন। নর্থ ককেশাস অঞ্চলে ভ্রমণের ইতি টানার জন্য চারদিনের সফরে রাশিয়াও ভ্রমণ করেন। "বিয়ন্ড বর্ডারস" চলচ্চিত্রের প্রকাশের সাথে সাথে তিনি "নোটস ফ্রম মাই ট্রাভেলস" নামের একটি দিনলিপি প্রকাশ করেন, যাতে ২০০১-২০০২ বছরে তাঁর বিভিন্ন সফরের ক্রমানুক্রমিক দিনলিপি বিধৃত ছিলো। ব্যক্তিগতভাবে ২০০৩-এর ডিসেম্বরে জর্ডানে সময় কাটানোর সময় তিনি জর্ডানের পূর্ব মরুভূমিতে অবস্থিত ইরাকী শরণার্থী শিবির পরিদর্শনের আগ্রহ প্রকাশ করেন, এবং তার পরের মাসে তিনি সুদানী শরণার্থীদের সাথে দেখা করতে মিশর যান।
অ্যাঞ্জেলিনা জোলি
১৯৯৮ সালে জোলি পুনরায় চলচ্চিত্রে ফিরে আসেন "হেল’স কিচেন" চলচ্চিত্রে গ্লোরিয়া ম্যাকনিয়ারি চরিত্রে অভিনয়ের মাধমে, এবং পরে তাঁকে দেখা যায় চলচ্চিত্র "প্লেয়িং বাই হার্ট"-এ। সেখানে তাঁকে নেওয়া হয়েছিলো একটি দলের সদস্য হিসেবে, এবং দলটিতে আরও ছিলেন শন কনারি, জিলিয়ান অ্যান্ডারসন, রায়ান ফিলিপ ও জন স্টুয়ার্ট। চলচ্চিত্রটি সমাদৃত হয়; বিশেষ করে জোলির অভিনয় বিশেষভাবে প্রশংসিত হয়। "সান ফ্রান্সিসকো ক্রনিকল" এসম্পর্কে মন্তব্য করে, “জোলি এখানে পুণর্নির্মিত একটি চরিত্রে অভিনয় করেছেন, যা একটি বেপরোয়া ক্লাবারের কথা মনে করিয়ে দেয়, যে কিনা শিখছে কী নিয়ে সে জুয়া খেলতে যাচ্ছে।” এ চলচ্চিত্রে অভিনয়ের জন্য জোলি ন্যাশনাল বোর্ড অফ রিভিউয়ের ব্রেকথ্রু পারফরমেন্স পুরস্কার লাভ করেন।
হামফ্রি বোগার্ট
১৯২৯ সালের মার্কিন শেয়ার বাজার ধ্বসের পর নাট্যমঞ্চায়ণ অনেকটাই কমে যায়, এবং অনেক অভেনেতাই হলিউডে যোগ দেন। বোগার্টের প্রথম ছবি ছিল অভিনেত্রী হেলেন হেইসের ১৯২৮ সালে মুক্তিপ্রাপ্ত ২ রীলের ছবি দ্য ড্যান্সিং টাউন-এ; ছবিটির পূর্ণাঙ্গ কপি আজো পাওয়া যায়নি। তিনি আরো অভিনয় করেন জোন ব্লন্ডেল এবং রুথ এটিং এর সাথে স্বল্পদৈর্ঘ্য ছবি ব্রডওয়েজ লাইক দ্যাট (১৯৩০) এ, যা ১৯৬৩ সালে পুনঃআবিষ্কৃত হয়।
অ্যাঞ্জেলিনা জোলি
জোলি মানবহিতৌষী কর্মকাণ্ডে জড়িয়ে পড়লে তার চলচ্চিত্রে কাজের পরিমাণ কমে যেতে থাকে। ২০১৭ সালে তিনি কম্বোডিয়ার খমের রোগ যুগের পটভূমিতে নির্মিত "ফার্স্ট দে কিলড মাই ফাদার" চলচ্চিত্রে নির্মাণের আগ্রহ প্রকাশ করেন। পরিচালনার পাশাপাশি তিনি তার দীর্ঘদিনের বন্ধু লং উংয়ের সাথে ছবিটির চিত্রনাট্য রচনা করেন। শিশু শ্রমিক ক্যাম্প নিয়ে লং উংয়ের স্মৃতিকথা এই ছবির উৎস হিসেবে ব্যবহৃত হয়। শুরুতে কম্বোডীয় দর্শকদের জন্য নির্মাণের পরিকল্পনা থাকায় নেটফ্লিক্স ছবিটি প্রযোজনা করে। তারা খমের অভিনয়শিল্পী ও পাণ্ডুলিপিতে কাজ করার অনুমতি দেয়।
মর্নিং গ্লোরি (১৯৩৩-এর চলচ্চিত্র)
চলচ্চিত্রটি ১৯৩৩ সালে ১৮ই আগস্ট মার্কিন যুক্তরাষ্ট্রে মুক্তি পায়। হেপবার্ন এই চলচ্চিত্রে অভিনয়ের জন্য ৬ষ্ঠ একাডেমি পুরস্কারে শ্রেষ্ঠ অভিনেত্রী বিভাগে পুরস্কার লাভ করেন। ১৯৫৮ সালে "স্টেজ স্ট্রাক" নামে চলচ্চিত্রটি পুনর্নির্মিত হয়।ইভা লাভলেস চরিত্রের জন্য প্রযোজনা কোম্পানি আরকেও পিকচার্সের প্রথম পছন্দ ছিল তৎকালীন সুপরিচিত অভিনেত্রী কনস্ট্যান্স বেনেট। কিন্তু নবাগত হেপবার্ন যখন প্রযোজক পান্ড্রো এস. বারম্যানের টেবিলের উপর এই চলচ্চিত্রের পান্ডুলিপি দেখেন এবং তাকে বুঝাতে সক্ষম হন যে তিনি এই চলচ্চিত্রে অভিনয়ের জন্য জন্মগ্রহণ করেছেন, প্রযোজক তাকে এই চরিত্রে অভিনয়ের সুযোগ দেন।
জেন ফন্ডা
ব্রডওয়ে থিয়েটারের ১৯৬০ সালে মঞ্চনাটক "দেয়ার ওয়াজ আ লিটল গার্ল" দিয়ে ফন্ডার অভিনয়ে অভিষেক হয়। এই নাটকে অভিনয়ের জন্য তিনি তার প্রথম দুটি টনি পুরস্কারের মনোনয়ন লাভ করেন। একই বছর "টল স্টোরি" দিয়ে তার চলচ্চিত্রে অভিষেক হয়। তিনি ১৯৬০ এর দশকে "পিরিয়ড অব অ্যাডজাস্টমেন্ট" (১৯৬২), "ওয়াক অব দ্য ওয়াইল্ড সাইড" (১৯৬২), "সানডে ইন নিউ ইয়র্ক" (১৯৬৩), "ক্যাট বালৌ" (১৯৬৫), "বেয়ারফুট ইন দ্য পার্ক" (১৯৬৭) এবং "বার্বারেলা" (১৯৬৮) চলচ্চিত্র দিয়ে খ্যাতি অর্জন করেন। "বার্বারেলা" চলচ্চিত্রের পরিচালক রজার ভাদিম ছিলেন তার প্রথম স্বামী। ১৯৬৯ সালে "দে শুট হর্সেস, ডোন্ট দে?" চলচ্চিত্রে অভিনয়ের জন্য প্রথমবারের মত একাডেমি পুরস্কারের মনোনয়ন লাভ করেন। পরবর্তীতে তিনি আরও ছয়টি একাডেমি পুরস্কারের মনোনয়ন লাভ করেন, যার মধ্যে "ক্লুট" (১৯৭১) ও "কামিং হোম" (১৯৭৮) চলচ্চিত্রের জন্য দুইবার শ্রেষ্ঠ অভিনেত্রীর জন্য একাডেমি পুরস্কার লাভ করেন। তার অভিনীত একাডেমি পুরস্কারের মনোনীত অন্যান্য চলচ্চিত্রসমূহ হল "জুলিয়া" (১৯৭৭), "দ্য চায়না সিন্ড্রোম" (১৯৭৯), "অন গোল্ডেন পন্ড" (১৯৮১), এবং "দ্য মর্নিং আফটার" (১৯৮৬)। এছাড়া তিনি ১৯৮৪ সালে "দ্য ডলমেকার" টেলিভিশন চলচ্চিত্রের জন্য একটি এমি পুরস্কার, "জুলিয়া" ও "দ্য চায়না সিন্ড্রোম" চলচ্চিত্রের জন্য দুইবার বাফটা পুরস্কার এবং চারবার গোল্ডেন গ্লোব পুরস্কার লাভ করেন।
জেমি ফক্স
ফক্সের চলচ্চিত্রে অভিষেক হয় ১৯৯২ সালের হাস্যরসাত্মক "টয়েজ" চলচ্চিত্রের মধ্য দিয়ে। তার প্রথম নাট্যধর্মী ভূমিকা ছিল অলিভাব স্টোনের ১৯৯৯ সালের চলচ্চিত্র "অ্যানি গিভেন সানডে"। এতে তিনি একজন মার্কিন ফুটবল খেলোয়াড় চরিত্রে অভিনয় করেন। তিনি নিজেও একসময় ফুটবল খেলতেন। ২০০১ সালে ফক্স উইল স্মিথের সাথে মাইকেল মানের জীবনীমূলক "আলি" চলচ্চিত্রে অভিনয় করেন।
রবার্ট ডাউনি জুনিয়র
১৯৮৭ সালে ডাউনি ব্রেট ইস্টন এলিসের লিখিত উপন্যাসের ওপর ভিত্তি করে তৈরি রহস্যচলচ্চিত্র "লেস দ্যান জিরো"-এ জুলিয়ান ওয়েলস চরিত্রে অভিনয় করেন। এ ছবিটির কাহিনী ছিলো একজন মাদক আসক্ত ধনী ছেলেকে ঘিরে। বড় পর্দা হিসেবে তিনি প্রথম মুখ্য ভূমিকায় অভিনয় করেন। যদিও ছবিটির বিষয়বস্তু ডাউনির বাস্তব জীবনের সাথে সাদৃশ্যপূর্ণ, তবুও চলচ্চিত্রটি সমাদৃত হয়; বিশেষ করে ডাউনির অভিনয় বিশেষভাবে প্রশংসিত হয়। "দ্য নিউ ইয়র্ক টাইমস" -এর চলচ্চিত্র সমালোচক জ্যানেট মাসলিন এসম্পর্কে মন্তব্য করে, জনাব ডাউনি প্রশংসামূলক প্রমোদানুষ্ঠান দেন যা "নিদারুণভাবে চলন্ত", আবেগ ধরনের সাথে যে এই প্রতিবেশ একটি বাস্তব আশ্চর্য হিসাবে আসে। যদিও ডাউনি বলেছেন যে তার জন্য যেহেতু মাদক অভ্যাস বাস্তব জীবনের একটি "চরিত্রের অত্যুক্তি" হয়ে উঠছে, তাই "ভূমিকাটি বড়দিনের ভবিষ্যত প্রেতাত্মার মত ছিল"।
জেরাল্ডিন পেজ
মিজুরির কার্কসভিলে জন্মগ্রহণকারী পেজ শিকাগো আর্ট ইনস্টিটিউটে পড়াশুনা করেন। তার প্রথম চলচ্চিত্র "হোন্ডো" (১৯৫৩)-এর জন্য তিনি শ্রেষ্ঠ পার্শ্ব অভিনেত্রী বিভাগে তার প্রথম একাডেমি পুরস্কারের মনোনয়ন লাভ করেন। কমিউনিজম ও উটা হ্যাগেনের সাথে তার সম্পৃক্ততার জন্য তিনি আট বছর হলিউডে কাজ করতে পারেননি। পেজ টেলিভিশন ও মঞ্চে কাজ চালিয়ে যান। হলিউড কর্মবিরতি থেকে ফিরে তিনি "সামার অ্যান্ড স্মোক" চলচ্চিত্রে অভিনয় করে সেরা নাট্য অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ অভিনেত্রী বিভাগে তার দ্বিতীয় একাডেমি পুরস্কারের মনোনয়ন লাভ করেন। এছাড়া তিনি "সুইট বার্ড অব ইয়ুথ" (১৯৫৯-৬০) মঞ্চনাটকে অভিনয়ের জন্য তিনি তার প্রথম টনি পুরস্কারের মনোনয়ন লাভ করেন এবং ১৯৬২ সালে এর "চলচ্চিত্রায়নে" কাজ করে শ্রেষ্ঠ বিদেশি অভিনেত্রী বিভাগে দাভিদ দি দোনাতেল্লো ও সেরা নাট্য অভিনেত্রী বিভাগে তার দ্বিতীয় গোল্ডেন গ্লোব পুরস্কার অর্জন করেন। এছাড়া তিনি এই চলচ্চিত্রের জন্য শ্রেষ্ঠ অভিনেত্রী বিভাগে তার তৃতীয় একাডেমি পুরস্কার ও শ্রেষ্ঠ বিদেশি অভিনেত্রী বিভাগে তার প্রথম বাফটা পুরস্কারের মনোনয়ন লাভ করেন।
অ্যামি অ্যাডামস
তিনি "ডিনার থিয়েটারের" স্টেজে অভিনয়ের মাধ্যমে তার ক্যারিয়ার শুরু করেন। ১৯৯৯ সালে "ড্রপ ডেড গর্জিয়াস" চলচ্চিত্রে অভিনয়ের মধ্য দিয়ে ফিচার চলচ্চিত্রে তাঁর অভিষেক ঘটে। লস অ্যাঞ্জেলসে যাওয়ার পর তিনি স্টিভেন স্পিলবার্গের "ক্যাচ মি ইফ ইউ ক্যান" (২০০২) ছবিতে অভিনয় করেন। এর আগে তিনি কয়েকটি নিম্ন বাজেটের চলচ্চিত্রে অভিনয় করেন। কিন্তু অ্যাডামসের ক্যারিয়ারের ব্রেকথ্রু এনে দেয়া চরিত্রটি আসে ২০০৫ সালে জুনবাগ চলচ্চিত্রে, যেখানে অ্যাডামস একজন যুবতী গর্ভবতী নারীর ভূমিকায় অভিনয় করেন। এই চলচ্চিত্রে তাঁর অভিনয় সমালোচক মহলে যেমন প্রশংসিত হয়, তেমনি সেরা পার্শ্ব অভিনেত্রী হিসেবেও প্রথমবারের মত অস্কার মনোনয়ন লাভ করেন। ২০০৮ সালে ডাউট চলচ্চিত্রে অভিনয়ের জন্য তিনি দ্বিতীয়বার অস্কার মনোনয়ন পান।
অ্যানেট বেনিং
অ্যানেট ক্যারল বেনিং (ইংরেজি: Annette Carol Bening; জন্ম: ২৯শে মে ১৯৫৮) হলেন একজন মার্কিন অভিনেত্রী। তিনি ১৯৮০ সালে কলোরাডো শেকসপিয়ার ফেস্টিভ্যাল কোম্পানির হয়ে তার মঞ্চ কর্মজীবন শুরু করেন এবং ১৯৮৪ সালে আমেরিকান কনজারভেটরি থিয়েটারে লেডি ম্যাকবেথ চরিত্রে অভিনয় করেন। ১৯৮৭ সালে "কোস্টাল ডিসটার্বেন্স" দিয়ে তার ব্রডওয়ে মঞ্চে অভিষেক হয় এবং এই কাজের জন্য তিনি মঞ্চনাটকে শ্রেষ্ঠ অভিনেত্রী বিভাগে টনি পুরস্কারের মনোনয়ন লাভ করেন। তিনি "দ্য গ্রিফ্‌টার্স" (১৯৯০), "আমেরিকান বিউটি" (১৯৯৯), "বিয়িং জুলিয়া" (২০০৪) ও "দ্য কিডস আর অল রাইট" চলচ্চিত্রে অভিনয়ের জন্য চারবার একাডেমি পুরস্কারের মনোনয়ন লাভ করেন। এছাড়া তিনি "আমেরিকান বিউটি" চলচ্চিত্রের জন্য শ্রেষ্ঠ অভিনেত্রী বিভাগে বাফটা পুরস্কার ও স্ক্রিন অ্যাক্টরস গিল্ড পুরস্কার অর্জন করেন এবং "বিয়িং জুলিয়া" ও "দ্য কিডস আর অল রাইট" চলচ্চিত্রে অভিনয়ের জন্য দুটি গোল্ডেন গ্লোব পুরস্কার অর্জন করেন। টেলিভিশনে "মিসেস হ্যারিস" টিভি চলচ্চিত্রে অভিনয়ের জন্য তিনি একটি প্রাইমটাইম এমি পুরস্কারের মনোনয়ন লাভ করেন। চলচ্চিত্রে অবদানের জন্য ২০০৬ সালে হলিউড ওয়াক অব ফেমে তার নামে একটি তারকা খচিত হয়।
জোডি ফস্টার
অ্যালিশিয়া ক্রিস্টিয়ান "জোডি" ফস্টার (ইংরেজি: Jodie Foster, জন্ম ১৯ নভেম্বর ১৯৬২) হলেন একজন মার্কিন অভিনেত্রী ও চলচ্চিত্র নির্মাতা। তিনি চলচ্চিত্র ও টেলিভিশনে কাজ করেন। তাকে তার প্রজন্মের অন্যতম সেরা অভিনেত্রী বলে অভিহিত করা হয়। ফস্টারের পেশাদারী কর্মজীবন শুরু হয় ১৯৬৫ সালে মাত্র তিন বছর বয়সে শিশু মডেল হিসেবে, এবং দুই বছর পরে সিটকমের টেলিভিশন ধারাবাহিক "মেবেরি আর.এফ.ডি."তে অভিনয়ের মধ্যে দিয়ে তার টেলিভিশন পর্দায় অভিষেক হয়। ১৯৬০ এর দশকের শেষের দিকে এবং ১৯৭০ এর দশকের শুরুর দিকে তিনি কয়েকটি প্রাইমটাইম টেলিভিশন ধারাবাহিকে এবং প্রধান শিশু অভিনেত্রী হিসেবে কয়েকটি শিশুতোষ চলচ্চিত্রে অভিনয় করেন। ফস্টারের প্রথম সাফল্য আসে মার্টিন স্কোরসেজি পরিচালিত "ট্যাক্সি ড্রাইভার" (১৯৭৬) দিয়ে, এতে তিনি একজন কিশোরী যৌনকর্মী চরিত্রে অভিনয় করেন এবং এই চরিত্রে অভিনয়ের জন্য তিনি তার প্রথম শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন। কিশোর অভিনেত্রী হিসেবে তার অন্যান্য সমাদৃত চলচ্চিত্র হল সঙ্গীতধর্মী "বাগসি ম্যালোন" (১৯৭৬), থ্রিলারধর্মী "দ্য লিটল গার্ল হু লিভস ডাউন দ্য লেন" (১৯৭৬) এবং তিনি ডিজনি'র "ফ্রিকি ফ্রাইডে" (১৯৭৬), "ক্যান্ডলশু" (১৯৭৭), এবং "ফক্সেস" (১৯৮০) চলচ্চিত্র দিয়ে জনপ্রিয় কিশোর অভিনেত্রী হয়ে ওঠেন।
জোয়ী কিং
জোয়ী লেন কিং (জন্ম জুলাই ৩০, ১৯৯৯) হলেন একজন মার্কিন অভিনেত্রী। তিনি ২০১০ সালে মুক্তিপ্রাপ্ত পারিবারিক ঘটনাবহুল এবং উত্তেজনাপূর্ণ কাহিনী সমৃদ্ধ মার্কিন হাস্যরস চলচ্চিত্র "রামোনা এন্ড বিজাস"-এ "রামোনা কুইম্বলি" হিসেবে অভিনয় করেন, যেটি মার্কিন লেখিকা বেভার্লি ক্লেরি-এর ১৯৫৫ সালের প্রকাশিত উপন্যাস "রামোনা এন্ড বিজাস" অবলম্বনে তৈরী করা হয়। এছাড়াও তিনি ২০১৩ সালে মুক্তিপ্রাপ্ত কল্পনাপ্রবণ এবং উত্তেজনাপ্রবণ কাহিনী সমৃদ্ধ জনপ্রিয় মার্কিন চলচ্চিত্র "ওজ দ্য গ্রেট এন্ড পাওয়ারফুল", একই বছর মুক্তিপ্রাপ্ত জনপ্রিয় অতিপ্রাকৃত ঘটনা সমৃদ্ধ মার্কিন চলচ্চিত্র "দ্য কনজুরিও", একই বছর মুক্তি পাওয়া রাজনৈতিক এবং রণ কাহিনী সমৃদ্ধ মার্কিন চলচ্চিত্র "হোয়াইট হাউজ ডাউন", ২০১৮ সালে মুক্তিপ্রাপ্ত রোমান্টিক কাহিনীর মার্কিন চলচ্চিত্র "দ্য কিসিং বুথ", এবং ২০১৭ সালে মুক্তি পাওয়া অতিপ্রাকৃত ঘটনার চলচ্চিত্র "উইশ আপন"-এর মত চলচ্চিত্রে অভিনয় করেছেন।
অ্যাঞ্জেলিনা জোলি
জোলি যুক্তরাষ্ট্রের অভ্যন্তরে তাঁর প্রথম জাতিসংঘ সফরের অংশ হিসেবে ২০০৪ সালে অ্যারিজোনা সফর করেন। সেখানকার তিনটি আশ্রয়কেন্দ্র দক্ষিণ-পূর্ব অঞ্চলের মূল কর্মকাণ্ডগুলোর একটি—ফিনিক্সের উদ্বাস্তু শিশুদের আশ্রয়কেন্দ্র পরিদর্শন করেন। ২০০৪ সালে তিনি শাদের সীমান্তবর্তী অঞ্চলগুলোতে পশ্চিম সুদানের দারফুর সংকটের কারণে সৃষ্ট উদ্বাস্তুদের শরণার্থী শিবিরগুলো পরিদর্শন করেন। চার মাস পর তিনি সরাসরি দারফুরেই সফর করেন। ২০০৪ সালে তিনি থাইল্যান্ডে অবস্থিত আফগান শরণার্থীদের সাথে সাক্ষাৎ করেন এবং বড়দিনের ছুটিতে ব্যক্তিগত উদ্যোগে লেবাননের রাজধানী বৈরুতে ইউএনএইচসিআর-এর আঞ্চলিক দপ্তর পরিদর্শন করেন। সেই সাথে এ সফরে তিনি বৈরুতের কিছু অল্পবয়সী শরণার্থী ও ক্যান্সার রোগীর সাথে সাক্ষাৎ করেন।
২০০৫ সালে জোলি পাকিস্তানে অবস্থিত আফগান শরণার্থী শিবির পরিদর্শন করেন, এবং সেই সাথে পাকিস্তানের তৎকালীন রাষ্ট্রপতি ‍পারভেজ মুশাররফ ও প্রধানমন্ত্রী শওকত আজিজের সাথে সাক্ষাৎ করেন। ২০০৫ সালের কাশ্মীর ভূমিকম্পের প্রভাব ও ভূমিকম্প পরবর্তী অবস্থা পরিদর্শনের জন্য তিনি থ্যাংকসগিভিং-এর সাপ্তাহিক ছুটিতে ব্র্যাড পিটের সাথে আরেকবার পাকিস্তান সফর করেন। ২০০৬-এ জোলি ও পিট হাইতিতে যান ইয়েলা হাইতি নামের একটি দাতব্য সংগঠনের অর্থায়িত স্কুল পরিদর্শনের জন্য। এই দাতব্য সংগঠনটি প্রতিষ্ঠাতা হিপহপ সঙ্গীতশিল্পী ওয়াইক্লেফ জঁ। ভারতে "আ মাইটি হার্ট" চলচ্চিত্রের চিত্র ধারণের সময় তিনি নয়া দিল্লীতে আফগান ও বার্মিজ শরণার্থীদের সাথেও সাক্ষাৎ করেন। ২০০৬ সালের বড়দিন তিনি কোস্টা রিকার স্যান হোসেতে কলম্বীয় শরণার্থীদের সাথে পালন করেছেন। সেখানে তিনি তাঁদের মাঝে উপহারও বিতরণ করেন। ২০০৭-এ জোলি দারফুরের অবনতিশীল নিরাপত্তা পরিস্থিতি পরিমাপের জন্য দুই দিনের সফরে শাদ সফর করেন। শাদ ও দারফুরের তিনটি ত্রাণ সংগঠনকে জোলি ও পিট ১০ লাখ ডলার করে অনুদান দেন। সেই বছরে জোলি প্রথমবারের মতো সিরিয়া সফর করেন, এবং দুইবার ইরাক সফর করেন। ইরাকে তিনি শরণার্থীদের সাথে সাক্ষাতের পাশাপাশি বহুজাতিক সৈন্য ও মার্কিন সৈন্যদের সাথেও সাক্ষাৎ করেন।